
Minister Ursell Arends a presenta Aruba su iniciativanan pa 
engrandece y fortifica sector primario na Sint Eustatius 


E siman aki a tuma luga e 
Dutch Caribbean Agricul- 
ture Livestock and Fisher- 
ies Alliance Conference 
2024 na Sint Eustatius. 
Durante fin di siman Min- 
ister Arends a bishita dife- 
rente inciativa den sector 
primario na Sint Eustatius 
como tambe Saba. 


Pa marca e cuminsamento 
di e conferencia, gezagheb- 
ber di Sint Eustatius, Sra. 
Alida Francis a gradici tur 
cu tey presente y desvela e 
logo nobo pa e islanan. E 
logo aki a wordo diseña cu e 
ayudo valioso di Directora di 
Santa Rosa Aruba, Sra. Na- 
thalie Maduro, y ta simbolisa 
e union y vision comparti di 
islanan di Caribe Hulandes. 


Durante e conferencia Min- 
ister Arends a duna un re- 
sumen di tur e iniciativanan 
cu Aruba ta trahando ariba pa 
engrandece y fortifica su sec- 
tor primario. Minister Arends 
su presentacion a demostra e 
esfuerso cu ta wordo haci pa 
mehora productividad di ag- 
ricultura, maneho di ganado, 
y pesca, cu e meta pa construi 
un economia mas circular y 
resistente pa e isla. 


E Dutch Caribbean Agricul- 
ture Livestock and Fisheries 
Alliance Conference 2024 ta 
reuni stakeholdernan clave, 
mandatarionan, y experto di 
industria for di e region. E 
evento ta sirbi como un plat- 


aforma pa discuti strategia- 
nan, comparti miho practica, 
y fortalece colaboracionnan 
cu lo stimula e desaroyo di e 
sector primario den Caribe 
Hulandes. 


Parlamentario Marisol Tromp ta cuestiona minister Maduro tocante 
cuentanan anual di Pais Aruba 


Mediante un publicacion 
cu e parlamentario di par- 
tido MAS a haci riba su 
rednan social e ta cuestio- 
na cu minister di Finansas, 
Xiomara Maduro no a bisa 
nada concreto den su con- 
testanan y cu tin retraso 
den entrega di cuentanan 
anual di Pais Aruba. 


Minister Maduro dia 31 di 
mei a señala cu e cifranan di 
ultimo kwartaal di 2023 taba- 
ta cla y nan a manda pa Par- 
lamento pendiente e comen- 
tario di CAFT, pa e siman aki 
lo amplia den conferencia di 
prensa y mustra e resultado 
financiero di aña 2023. 


Minister Maduro a con- 
testa algun preguntanan cu 
Tromp a haci pero el a sigura 
e “promesa di e timeline pa 
entrega e cuentanan anual no 
a ser cumpli cune. Minister 
Maduro ta reacciona riba mi 
preguntanan bisando: ‘bin- 
nen niet te lange termijn’ 
Departamento di Finanzas lo 
ta capaz pa kita tur retraso y 
asina cumpli cu e promesan- 
an haci.” 


Na november di aña 2023 
minister Maduro hunto cu 
director di Departamento di 
Finansa, Sr. Werleman, ta- 
bata na Contraloria General 
di Aruba conoci como Al- 
gemene Rekenkamer Aruba 
(ARA), pa haci entrega di e 
Cuenta Anual di Pais Aruba 
di aña 2019 na presidente 
di Colegio di Contraloria 
General di Aruba, Sr. Croes- 
Williams caminda e entrega 
a tuma luga den presencia di 
Secretario di ARA Sra. Cur- 


ret y miembro di Colegio di 
ARA, Sr. Samson. 


Minister Maduro e tempo 
ey, a splica cu e Cuenta An- 
ual 2019 ta ser entrega cu re- 
traso debi na varios factor. E 
cifranan di aña 2019 lo sirbi 
como base pa por yega na un 
declaracion di accountant pa 
e Cuenta Anual di aña 2026. 
Pa esaki trabounan di ‘nul- 
meting’ y tambe di ‘balans- 
sanering’ mester a tuma luga 
den aña 2018 y 2019 prome 


cu por a bay over na compila 
e Cuenta Anual pa Aña 2019. 


Banda di esaki e ‘lockdown’ 
den pandemia a trece retraso 
den e trabounan den aña 
2020 y 2021. Mester men- 
ciona cu e impasse riba e 
aprobacion di e Cuentanan 
Anual di aña 2016 y aña 2017 
pa Parlamento di Aruba, tam- 
be a trece retraso grandi den 
e trabounan pa por a finalisa 
e Cuenta Anual di aña 2019. 
Por ultimo, e aplicacion riba 
cual e administracion finan- 
ciero di Pais Aruba ta draai, 
GFS/EnterpriseOne, tambe 
mester a haya su ‘upgrade’ na 
comienso di aña 2023 y esaki 
a trece cune un retraso di al- 
gun luna. 


Debi na e retraso aki e cual 
Tromp ta considera como 
“hopi largo” minister Mad- 
uro a aproba pa amplia e ca- 
pacidad di Departamento di 
Finanzas y tambe di Centrale 
Accountantdienst 
pa 
loke 
Tromp a manda mas pregun- 
tanan back na e minister con- 
cerni, cu ta lo siguiente: 
Por manda parlamento un 


timeline dentro di e cual es- 
aki lo tuma luga? 
Dicon ARA tin e jaarrekening 
2019 pa mas cu 6 luna caba? 


Minister a bisa cu nan falta 
capacidad internamente den 
Departamento di Finanzas y 
cu elimina retrasonan. Con- 
siderando esaki, e jaarreken- 
ing 2019 cu a ser traha door 
di su departamento of mester 
haci uitbesteding di e trabou 
aki sea completo of parcial- 
mente? Si acaso e jaarreken- 
ing 2019 a ser uitbesteed, e 
compania cu a gana e destaho 
a cumpli cu exigencianan di 
Departamento di Finanzas 
pa cu e trabou haci? Cuenato 
esaki a costa y lo sigui traha 
cune? 
Pa minister Maduro, esaki no 
a cay den bo tera caminda el 
a reaccion riba su Facebook 
page indicando “ta lamenta- 
bel cu e parlamentario den 
su preguntanan ta ataca un 
empleado publico cu ta haci 
su maximo esfuerso pa haci 
trabounan financiero na bi- 
enestar di Aruba. Nos ta sigur 
cu Marisol mes no tin ningun 
‘verstand’ di e trabounan aki.” 

Seis accidente fatal den menos di cinco luna ta un yamado pa 
automobilistanan ta mas consciente 


Recientemente 
Cuerpo 
di Polis Aruba a infor- 
ma tocante e campaña 
di prevencion pa loke ta 
trata “No mas Morto den 
trafico” unda lamentable- 
mente 6 accidente fatal a 
tuma luga den menos di 
cinco luna di e aña aki. 


Pa esaki, altocomisario drs. 
Ramon Arnhem ta pone en- 
fasis cu cada accidente fatal 
ta di mas cu ta laga fami- 
anan den tristesa y kibra pa 
resto di nan bida. Cuerpo 
Policial Aruba lo sigui tin 
control pisa den trafico. 


“Nos ta haci un suplica si 
abo ta bou influencia no 
stuur. Busca un amigo re- 
sponsabel, automobilistan- 
an como tambe coredo di 
brommer, bicicleta y pea- 
ton cu ta forma parti di nos 
trafico mantene boso na e 
ley y reglanan pa asina tur 
hende por yega nan destino 
sigur.” A sigura. 


Pa e mesun motibo aki, 
ta importante pa Bon Dia 
Aruba como medio di co- 
municacion 
responsabel, 
por conscientisa y trece di- 
lanti e campaña crea deno- 
mina Trafico Sigur e cual 
tin como prioridad informa 
y conscientisa comunidad 
tocante siguridad den traf- 
ico. Sea ta un residente lo- 


cal of un bishitante kende 
ta desea di explora e isla 
bunita, siguridad riba ca- 
minda of canto di caminda 
ta primordial. 


Siguridad den trafico ta en- 
foca riba diferente punto 
como por ehemplo, e ries- 
gonan di usa telefon mien- 
tras ta core auto e cual ta 
aumenta e riesgo di causa 
accidente cu 23 biaha mas. 
Skirbi of papia na telefon 
ta desvia e atencion di e 
conductor for di riba e ca- 
minda, loke ta conduci na 
un deterioro di consciencia 
di e realidad di chauffeur. 


Ora cu wowonan bay riba 
un pantaya di e telefon of 
ta skirbi algo den e telefon 
esaki ta causa distraccion 
visual y cognitivo, cu ta 
afecta significativamente e 
capacidad di e chauffeur pa 
detecta y reacciona riba e 
peligronan na tempo. 


Observando un mensahe 


riba telefon den auto ta 
tuma 5 seconde minimo, 
si e persona ta coriendo 40 
pa 45 KM di velocidad lo 
a cubri un distancia igual 
na mita veld di futbol sin a 
mira caminda y lo no mira 
un auto of motociclista cu 
break dilanti, ni un rotonde 
cu por ta cerca of hasta un 
peaton. 


Estudionan a demostra cu 
ora usa un telefon celular 
mientras ta core auto ta 
afecta negativamente e ha- 
bilidad di mantene e auto 
den liñanan di camindanan, 
mantene velocidad corecto 
y tambe e ta reduci e habili- 
dad di calcula distancia. 


Multa di 10.000 florin pa 
core cu telefon den man 
Por lo tanto, no ta permiti 
pa tin e telefon “den man” 
ora ta core auto segun ar- 
ticulo 7a di Landsbesluit 
Verkeersregel AB 1999. Si 
un persona ta ser gara cu 
telefon den man ora di core 
auto, e persona por haya un 
multa di maximo 10.000 
florin of un sentencia maxi- 
mo di 3 luna. 


Biniendo back riba e peti- 
cion di altocomisario, aki 
na Aruba pa siman por nota 
un cantidad grandi di caso 
nan di incidentenan y ac- 
cidentenan den trafico cu ta 
ser ocasiona pa core bao di 
influencia di alcohol. 
Como procedura y manera 
ley ta stipula, e conduc- 
tor cu ta sospecha di core 
bao influencia di alcohol, 
lo mester haci un alcohol 


test, cual aki na Aruba ta 
tuma luga primeramente pa 
medio di un ‘Breathalyzer’ 
(via rosea). E sospechoso 
mester supla y e resultado 
no mag di pasa 220 ug/l pa 
rosea supla. 


Multa pa core auto bao 
influencia por yega hasta 
25.000 florin 
Den cierto caso tambe por 
test e nivel di alcohol door 
di haci un test di sanger. E 
resultado no por surpasa 
0.5 mg per 100ml di sanger. 
Si ta ser comproba cu e per- 
sona ta surpasa e limite di 
alcohol, por haya un multa 
di maximo 25.000 florin of 
un sentencia di maximo 2 
aña. 
E opcion mas sigur ta scoge 
pa keda sin consumi al- 
cohol si ta bay core auto. 
Hasta un cantidad minimo 
por afecta e habilidad pa 
maneha un auto. Tampoco 
tin un manera sigur cu por 
constata of controla cu ta 
den limite di alcohol legal. 


Alcohol ta reduci e fun- 
cion di e celebro, afectando 
pensamento, rasonamento 
y coordinacion di musculo- 
nan. Tur e habilidadnan aki 
ta esencial pa maneha un 
vehiculo cu siguridad, mas 
e cantidad di nivel di alco- 
hol eleva den curpa di un 
persona, mas e efectonan 
negativo riba su sistema 
nervioso central ta aumen- 
ta. 
Den bista di e preocupa- 
cionnan di comunidad pa 
motibo di cantidad di ca- 
sonan di accidente, unda 
tambe tin caminda cu pea- 
tonnan ta ser trapa y hasta 


ultimo temponan algun a 
perde nan bida, Comision 
di Trafico Sigur a comparti 
tips importante pa consci- 
entisa tanto chauffeurnan 
pero 
tambe 
peatonnan, 
unda tur usuario tin un re- 
sponsabilidad 
comparti 
ora cu nan ta participa den 
trafico y ta esencial cu am- 
bos partidonan keda vigila 
proactivamente nan move- 
cionnan den trafico: 
No parkeer riba acera, ni 
tampoco riba zebrapad; 
Percura pa cumpli cu regla- 
nan di trafico; 
Sea alerta na tur momento 
cu ta manehando, pa pea- 
tonnan cu por ta canando 
canto di caminda of cu ta 
bay crusa, specialmente 
caminda cu tin zebrapad, 
duna preferencia; 
Evita di distrai pa telefon, 
musica demasiado duro of 
otro personanan den auto 
na momento cu ta mane- 
hando; 
Respeta derechonan di pea- 
ton: Duna preferencia na 
peaton na crusada y inter- 
seccionnan caminda tin un 
zebrapad y cumpli limit- 
enan di velocidad; 
Eherce precaucion ora cu 
ta yega na areanan unda 
por tin mas peaton presen- 
te; manera scolnan, estab- 
lecimentonan comercial y 
zonanan residencial. 


E casonan di accidente fa- 
tal por ser preveni si tin 
un comunidad mas enfoca 
den educacion pa un trafico 
sigur, mirando cu mayoria 
di casonan alcohol sigur ta 
un factor involucra ta im- 
portante pa trece e informa- 
cion aki dilanti. 

Simon Waslander: 
Radar Geopolitico Strategico: Tension entre China y Taiwan 


Pa pronostica eventonan 
grandi strategico exacta- 
mente ta hopi dificil, pero 
pa observa riba nivel stra- 
tegico tendencia y direc- 
cionnan ta mas facil. Un 
tendencia strategico cu lo 
por tin un influencia mac- 
ro-economico mas grandi 
te hasta cu e crisis di CO- 
VID ta e posibel scenario 
cu China lo invadi Taiwan. 


Awo nos no ta pronostica cu 
esaki lo pasa riba plazo in- 
mediato, pero nos a cuminsa 
wak indicacionnan indirecto 
relativamente espantoso. Pa 
motibo aki ta dedica un anali- 
sis breve di un topico aki. 


China 
ta 
acumulando 
stockpiles masivo di koper 
y oro 
Na un nivel strategico cu ta 
surpasa politica di corto plazo 
tur pais kier sigura nan mes 
di un suministro di material- 
nan necesario manera metal, 
petroleo y oro. Pero den e 


delaster 12 luna cu a pasa nos 
a wak China acumulando 
metalnan strategico manera 
koper na un nivel extraordi- 
nario. 
Tambe na mesun momento 
ta wak China bendiendo su 
holdings den obligacionnan 
di Estados Unidos mientras 
ta cumprando oro. E rapidez 
di e tendencia aki y simple- 
mente su tamaño den biyo- 
nes di US Dollars ta indica- 
cion cu China ta preparando 
su mes pa “algo”. E tenden- 
cia aki yama “stockpiling” ta 
mayoria bes den historia in- 
dicando cu un pais ta en ber- 
dad preparando pa un tipo di 
conflicto oftewel “guera”. 


Na e nivel mas halto ten- 
sion 
internacional 
ta 
hisando 
Tambe nos a cuminsa nota cu 
di ambos banda di mundo, 
esta Estados Unidos y China 
cu e funcionarionan di mas 
halto a cuminsa expresa nan 
mes den comunicacion ofi- 


cial den un manera bastante 
agresivo. Ambos e Hoofd 
Functionaris di mas halto 
di Pentagono di Merca y su 
colega di China a intercam- 
bia comunicacion bastante 
agresivo cu otro den e si- 
man cu a pasa. E palabranan 
di e funcionario di ehercito 
di China di mas halto ta lo 
siguiente, 
segun 
CNBC 
news: China’s defense chief 
warns those seeking to sepa- 
rate Taiwan from China face 
“self-destruction”. 


Impacto Economico casi 
“inimaginabel” 
Si China invadi Taiwan, cual 
honestamente nos tur lo resa 
pa no pasa, e impacto eco- 
nomico mundial lo ta ma- 
sivamente destructivo. Un 
analisis amplio di Bloomberg 
ta indica cu e scenario aki 
lo ta por lo menos 2 biaha 
mas severo cu full e crisis di 
COVID-19. Esaki door cu 
Taiwan ta e productor mas 
grandi di piezanan di com- 
puter. Pero riba plazo mas 
largo e lo nifica un separa- 
cion di e “West & East”, cual 
lo nifica cu paisnan no alia 
na China lo mester traha tur 
cos den manera y cadena di 
suministro den paisnan mas 
amigable. Riba un plazo mas 
strategico e lo nifica un tipo 
di Cold War cu nos a wak 
den siglo pasa entre Union 
Sovietico y Estados Unidos. 


Black Swan Events ta 
hopi dificil pa pronostica 
E scenario aki ta uno cu ta 
casi imposibel pa bisa pre- 
cies ki fecha el o tuma lugar 
y te hasta e sabiduria di mas 
avansa di mercadonan finan- 
ciero ta conoci cu nan no por 
pronostica eventonan ‘statis- 
tische outlier’ asina na un 
manera adecua. Dus simple- 


mente nos no tin ningun her- 
ment cual nos por bisa cu un 
nivel halto di siguransa ki dia 
esaki lo por pasa. Solamente 
por observa tendencianan 
cual e analisis breve aki ta. 


Mi ta di opinion cu 99.9% 


di hende na mundo no lo 
kier esaki pasa, pero jammer 
genoeg esey no ta hunga un 
rol na e nivel mas halto stra- 
tegico apolitico unda paisnan 
ta hunga un wega ultra-so- 
fistica di “poker” entre otro 
pa poder geopolitico. 

Fundacion Hospice Atardi: “Nos t’ey pa e hendenan cu 
respet y amor” 


Fundacion Hospice Atardi 
tin mas di 10 aña cu a ser 
crea cu e obhetivo duna 
ayudo y sosten na hende- 
nan cu ta den fase final di 
nan bida, ora cu ya no tin 
cura mas caminda nan ta 
trata nan huespednan pa 
nan sinti den nan mesun 
cas cu amor y respet. 


Den un entrevista special cu 
Matsy Van Oers director di 
Fundacion Hospice Atardi el 
a splica cu nan ta un funda- 
cion manera un cas dedica pa 
esnan cu ta den final di nan 
bida, e ta enfatisa cu nan no ta 
un cas di cuido sino mas bien 
pa esnan cu tin un expecta- 
tiva di bida di maximo 3 luna 
y cu pa cualkier motibo no 
por haya cuido adecua na cas, 
na e fundacion aki por duna 
cuido door di boluntarionan, 
enfermero, dokter di cas mes 
y su mesun famia unda mas 
hende ta haci e carga bira me- 
nos pisa pa cada un. 


Van Oers a conta cu nan ya 
caba tin 10 aña di existencia 
bao iniciativa di algun dok- 
ternan di cas y despues el a 
sigui desaroya manera un 
fundacion cu un bestuur, 
coordinador, director y un 
ekipo di enfermero y bolun- 
tarionan cu ta zorg pa e cuido 
di e hendenan cu ta drenta. 


Nan ta yama nan “huesped” 
cu por keda den e seis cam- 
ber cu tin disponibel den e 
fundacion y nan ta keda bao 
cuido di dokter di cas. 


E cuido cu nan ta duna ta 
esun denomina como cuido 
“paliativo” loke ta nifica cu 
no ta enfoca riba curamento 
di e persona pa motibo cu 
pa e huespednan e fase di 
curamento a pasa caba, por 
ehemplo, pa hendenan cu 
tin cancer y cu a haya kimo- 
terapia pero e tratamento no 
ta yuda nan mas pa loke ta 
keda menos tempo di bida, si 
e persona ta na hospital por 
ehemplo, nan ta mande cas 
pero pa otro motibo tin biaha 
nan famia ta prefera di hibe 
na e fundacion aki. 


“Cuido paliativo ta bastante 
pisa pasobra bo sa cu un hen- 
de ta bay fayece y nan ta hen- 
de cu tin basta sintoma, do- 
lor, malestar, e ta un situacion 
basta delicado pa e huesped 
mes pero tambe pa e famia, e 
base di cuido paliativo cu nos 
ta duna ta e calidad di bida, 
nos no tin cura e persona aki, 
nos tin cu mantene of crea 
un calidad di bida pe mas cu 


por te e final di su bida,” Van 
Oers a sigura. 


Pa nan ta importante pa de- 
staca cu nan no ta adresa 
solamente e temanan di do- 
lor sino tambe e espacio pa e 
sentimentonan cu e huesped 
por tin, por ehemplo, e por 
tin un of mas dia cu e ta sinti 
su mes cu rabia pa loke e ta 
bibando, tin biaha den famia 
tin problemanan cu ainda tin 
cu resolve y tur esey ta hun- 
ga un rol ora ta duna cuido 
paliativo, “tin biaha nos ta 
haya huesped cu nan ta cla 
pa bay, nan ta hopi trankilo, 
tin di nan cu tin fe den Dios, 
otronan no, pero tur hende 
ta diferente y nos no ta dis- 
tingui nan pa esey, tur hende 


ta igual. Pa e famia di nan 
esaki tambe ta nan cas y nan 
ta bonbini, nos tambe ta scu- 
cha nan pasobra nos no por 
cambia nan situacion y nos ta 
duna nan espacio pa tur sen- 
timento cu nan tin,” el a bisa. 


Tin boluntarionan cu ta yuda 
cu cuido personal, loke e 
famia mes ta haci den nan cas 
pero ademas nan ta acompa- 
ña e huesped, yudele, scuche, 
conversa cune y cu su famia, 
boluntarianonan ta hopi im- 
portante pa motibo cu nan 
t’ey tur dia di siman for di 
mainta te cu anochi y ademas 
tin enfermeronan tambe. 


Un di e boluntarionan ta 
Lydia Levestone, ken ta bay 


haci un aña den e funcion 
aki specificamente den area 
di cushina, e ta conta cu el a 
yega na e fundacion aki door 
di un amiga di dje cu tambe 
ta boluntario “pero e ta un 
experiencia hopi diferente, 
pasobra tin huesped cu bo 
kier mantene e distancia cu 
nan pero toch bo ta haya bo 
envolvi cu nan y e famia, nos 
ta conversa, bebe koffie, pero 
bo ta mak mee e final di e 
huesped y tin biaha bo ta bira 
emocional, bo ta sintie pero 
bo tin cu corda cu ta te akinan 
bo tin cu yega. A mi a gusta,” 
Levestone a expresa. 


Pa Jair Koolman ken ta un 
stagiaire di EPI di VP el a 
splica cu esaki ta algo nobo pe 
y pa tur stagiaire pa motibo cu 
esaki ta e prome cu e ta haci, 
“mi ta haya cu e pa e trabou 
aki bo mester tin hopi com- 
pasion pa un ser humano, 
pasobra bo mester tin amor y 
cariño cu bo mester duna na 
hende cu ta bayendo, bo mes- 
ter t’ey pa nan. Ta un experi- 
encia nobo y dificil pa duna 
bo support na e huesped cu 
pa algun biaha nan ta nan so y 
bo ta sostene nan man, nos ta 
traha cu nan tur dia hunto cu 
e boluntarionan y bo ta crea 
un bon conexion cu nan y bo 
sa cu na final nan ta bay den 
cualkier momento.” 


Van Oers tambe ta trece di- 
lanti cu pa haci e trabounan 
aki nan mester ta fuerte men- 
talmente “mi ta profesional 
y a mi a wak hopi hende den 
situacion delicado pero aki- 
nan mi a siña cu no mester 
tin miedo mas na momento 
cu e ora ta yegando.” 


Ademas el a pone enfasis 
riba e calidad di bida cu por 
duna na esnan cu ya sa caba 
cu e morto ta biniendo y nan 
no ta nenga na esey, nan ta 
preparando pe poco a poco, 
manera Van Oers a declara, 
“pero e bida cu tin den e luga 
aki cu no ta un area tristo, ni 
eng, unda tin biaha famianan 
grandi ta bin pa acompaña 
nan ser keri, pa nos e calidad 
di cuido ta importante y nos 
t’ey pa e hendenan cu “respet 
y amor.” El a finalisa. 


Bira boluntario 
Pa esnan interesa di yuda e 
instancia aki y bira boluntario 
di Fundacion Hospice Atardi, 
Van Oers a señala cu mester 
tuna contacto cu nan via nan 
Facebook Page Hospice At- 
ardi of via nan website www. 
hospiceatardi.com 

Minister di Finanzas a reuni cu ehecutivonan di KPMG y PKF 
Lo traha riba un maneho di participacion y dividendo na companianan estatal 


Den cuadro di e trabou- 
nan di Landspakket, Min- 
ister Maduro di Finanzas 
recientemente 
a 
reuni 
cu representantenan di 
KPMG Advisory di Hu- 
landa y e compania local 
PKF cu tin na nan encargo 
pa traha riba e maneho di 
participacion y dividendo 
cu Gobierno lo mester 
hiba na e companianan 
estatal. 


Esaki ta bira necesario despu- 
es cu na aña 2022 a haci e 
investigacion ‘Doorlichting 
overheidsbedrijven 
Aruba,’ 
den cual a recomenda pa 
Gobierno stipula y hiba un 
maneho mas activo como ac- 


cionista unico den e compa- 
nianan estatal. 


E maneho di participacion y 
dividendo lo conta pa e com- 
panianan estatal Setar, Freez- 
one, Post Aruba, AAA, Elmar, 
WEB, RDA, APA, ANSA, 
Arubus y Utilities. Pa Gobi- 
erno, Minister di Finanzas 
lo ta encarga pa hiba acabo 
e maneho di participacion y 
dividendo na e companianan 
estatal. 


Tur e companianan a wordo 
acerca pa Minister di Finan- 


zas pa brinda e informacion 
necesario pa asina KPMG y 
PKF por haci e trabou nec- 
esario pa asina na september 
proximo por presenta Gobi- 
erno un concepto. 


Cu un maneho di participa- 
cion y dividendo, Minister di 
Finanzas lo por tin un miho 
bista di e rendimento di e 
participacion di Gobierno 
den e companianan estatal, y 
esaki ta di importancia tambe 
pa e proceso pa yega na pre- 
supuestonan multianual pa 
Pais Aruba. 


OM: Posesion di pornografia 
infantil ta castigable 


Ministerio Publico a tuma 
nota di un video cu ta cir- 
cula riba social media riba 
cual aparentemente por 
wak cu dos persona menor 
di edad posiblemente en- 
volvi den un acto sexual. E 
video aki supuestamente 
ta wordo comparti via 
WhatsApp. 


Posesion di pornografia in- 


fantil ta castigable. Ley ta bisa 
cu un persona cu intenciona- 
lmente plama, ofrece, exhibi, 
adkiri, tin den su posesion 
of tin acceso na un imagen 
di actonan sexual den cual 
un persona menor di edad ta 
envolvi, ta castigable cu un 
castigo di prison di maximo 
4 aña of un multa di maximo 
25.000 florin.. 


Vuelo di United 1648 mester a bolbe Aruba 
pa problema tecnico 


Ayera, aeropuerto inter- 
nacional Reina Beatrix 
di Aruba a informa cu e 
aeropuerto tabata riba un 
“local standby” pa asisti 


vuelo di United 1648 cu 
mester a bolbe Aruba pa 
motibo di problema tec- 
nico. E vuelo a aterisa bon. 


Ademas, aeropuerto a infor- 
ma cu e vuelo cu a bolbe Aru- 
ba no tabatin impacto riba 
ningun otro vuelo, y aero- 
puerto a sigui opera normal. 


Otmar Oduber: Reduccion di gastonan di gobierno mester ta central 
A yega momento pa para firme y bin cu reformanan fiscal cu lo yuda tanto 
pueblo como gobierno 


Na 2016 Otmar Oduber 
a bandona Partido AVP y 
un di e motibonan cu el 
a menciona den carta en- 
trega na Gobernador ta- 
bata cu finanzas publico 
no tabata sostenibel, cu no 
por a continua mas den e 
situacion ey. 


Esaki pasobra e tempo ey 
AVP a busca Sr. Angel Ber- 
mudez como minister di Fi- 
nanzas pa bin implementa 
un reforma fiscal bayendo di 
impuesto directo pa indirec- 
to, algo similar na un BTW, 
pero finalmente no tabatin 
e cohon of curashi y a keda 


sin introduci e cambionan cu 
mester a wordo introduci, se- 
gun Oduber a indica den un 
comunicado di prensa. 


A aumenta BBO bou gobi- 
erno di AVP y Otmar a bisa 
cu e ta para pa su principio 
y cu e no por keda banda di 
hendenan cu a priminti algo 
pero no a cumpli, segun e co- 
municado. 


Despues tin Partido MEP cu 
tur momento den oposicion 
a papia riba e mesun tema, 
cu mester cambia impuesto 
di directo pa indirecto (cor- 
da cu ta partido MEP a bin 


cu BBO) cobrando esaki na 
frontera. Nan tampoco taba- 
tin e curashi pa tuma e deci- 
sion y atrobe a bay na cobra 
un BBO na frontera, a pone 
presion riba comunidad di 
Aruba, pero no a resolve e 
problema. 


Plataforma Pais ta determina 
y ta bisa cu mester bin cu un 
reforma fiscal bayendo di im- 
puesto directo pa indirecto, 
pero aliviando e comunidad 
di Aruba pa cu loonbelasting, 
elimina inkomstenbelasting 
y reduci winstbelasting cu 
minimalmente e mita. 


Importante den e proceso aki 
ta pa reduci e gastonan exh- 
orbitante di gobierno, algo cu 
e Plataforma a bin ta bogando 
pe pa basta tempo, pero cu 
ningun hende no ta worry cu 
esaki. Ni gremio comercial, 
ni gremio sindical, ni parti- 
donan politico sosteniendo 
gobierno, den oposicion of 
pafo di Parlamento ta aten- 
diendo cu esaki, pasobra ta 
parse cu ta mas importante 
pa wak con ta acusa otro, con 
por yama otro pa corupto, 
con por zundra otro, con por 
tira culpa riba otro. Faltando 
un aña pa eleccion nan no ta 
atendiendo cu e temanan di 


p.e. reduccion di minister- 
nan, reduccion di miembro- 
nan di Parlamento. 


Esaki ta temanan cu Plata- 
forma Pais ta papiando di nan 
caba, nan ta menciona reduc- 
cion di ministernan te na 5 y 
miembronan di Parlamento 
te na 15. Igualmente nan ta 
para pa saca nombramento di 
empleadonan publico for di 
man di politiconan y tur esaki 
conhuntamente cu otro cam- 
bionan pa yega na un reduc- 
cion di gastonan di gobierno 
cu un minimo di 12% sin cu 
ta bin mas medida riba pueb- 
lo pa e proximo 2 aña. 

Pashent na Merca ta back riba dialisis despues cu dokter a kita e riñon 
di porco cu a transplanta 


(AP) - Un muhe cu a ricibi 
un transplante di riñon di 
porco ta back riba dialisis 
pa motibo cu ciruhanon- 
an mester a kita e organo 
cu tabata fayando despues 
di 47 dia. 


Lisa Pisano ta e di dos per- 
sona cu a ricibi un riñon for 
di un porco cu a ser geneti- 
camente edita, y NYU Lan- 
gone Health aanuncia cu e ta 
stabiel despues di un opera- 
cion pa kita e organo anteri- 
ormente e siman aki. 


E prome pashent cu a ricibi un 
transplante di riñon di porco, 
Richard ‘Rick’ Slayman na 
Massachusetts General Hos- 
pital, a fayece den comienso 
di mei, casi 2 luna despues di 
su transplante. Dokternan a 
bisa cu no tin indicacion cu el 
a fayece como resultado di e 
transplante experimental. 
Pisano su curason y riñon ta- 


bata fayando ora cu, den un 
par di cirugia dramatico den 
april, e dokternan a implanta 
un pomp mecanico pa man- 
tene su curason ta bati y e ri- 
ñon di porco. 


Den prome instancia e tabata 
recuperando bon. Sinembar- 
go Dr. Robert Montgomery, 
ken a lidera e transplante, a 
bisa cu tabatin “desafionan 
unico” den maneha ambos e 
pomp di curason y un riñon 


nobo. Su presion di sanger a 
bay demasiado abao varios bi- 
aha y a stroba fluho optimal 
di sanger na e riñon. 


E riñon a perde funcion te 
ora cu dokternan no por a 
hustifica mantene su persona 
riba medicamento cu ta lim- 
ita su sistema inmunologico, 
Montgomery a bisa diabi- 
erna. 


Un biopsia reciente di riñon 


no tabatin señal di rechaso, e 
preocupacion mas grandi den 
transplante sumamente ex- 
perimental manera bestia pa 
humano. Sinembargo tabatin 
“herida significante” causa pa 
e falta di suficiente fluho di 
sanger. NYU lo studia e ri- 
ñon mas pa un bista mas am- 
plio tocante con el a reacciona 
den un ser humano. 


Montgomery a nota cu Pi- 
sano no tabata candidato pa 
e pomp cu lo alarga su bida 
mientras e tabata riba dialisis, 
y su malesa di curason na su 
turno tabata un obstaculo pa 
un transplante di riñon tradi- 
cional. 


“Nos ta spera cu Lisa lo por 
bolbe cerca su famia pronto,” 
el a comenta. “Su forsa y bal- 
entia den medio di adver- 
sidad ta inspira y motiva nos 
mientras nos ta sigui e lucha 
cu speransa y promesa di xe- 


notransplantacion.” 


Pisano a conta The Associat- 
ed Press den april cu e tabata 
sa cu e riñon di porco posi- 
blemente no lo funciona pero 
“mi a tuma e chens. Y den e 
pio di e casonan, si e no fun- 
ciona pami, e por funciona pa 
otro hende.” 


Mas di 100,000 persona ta riba 
lista di espera Mericano pa un 
transplante, mayoria kend- 
enan tin mester di un riñon 
y ta fayece ta warda. Cu spe- 
ransa di por resolve e escasez 
di organonan duna den dona- 
cion, varios compani di bio- 
tecnologia ta geneticamente 
modificando porconan pa 
asina nan organonan ta mas 
similar na un ser humano, y 
menos probabel di ser destrui 
pa e sistema inmunologico di 
un ser humano ora di trans- 
planta esaki. 


IBiSA ta informa:Dia Mundial di No Tabaco 
Vaping ta miho cu sigaria? 


Na Aruba vaping ta creci- 
endo particularmente bou 
di e generacion jong. Esa- 
ki a keda comproba den e 
ultimo encuesta di salud 
nacional STEPS 2023. Un 
cantidad di 10.5% den e 
edad di 18-29 aña ta haci 
uzo di e-cigarettes. 


E-cigarettes ta un aparato cu 
ta traha riba bateria cu ta bin 
den diferente forma: pare- 
cido na sigaria, pen of un 
aparato sofistica y atractivo. 
Uzadonan ta inhala un vapor 
cu sabor di fruta y ta saca un 
‘huma’ parecido na sigaria. 


Hopi hende ta pensa cu vap- 
ing ta menos dañino cu hu- 
mamento. Aunke cu ta ber- 
dad cu huma di vape tin me- 
nos contaminacion cu tabaco, 
toch e no ta safe. E nicotina 
den e e-cigarettes ta peligroso 
pa e uzado y e hendenan rond 
di dje. Nicotina ta adictivo y 
por afecta e celebro di mucha 
y hoben. Tambe e por afecta e 
baby den barica di mama cu 
ta vape. 


Banda di nicotina e-cigarettes 
ta contene tambe diferente 
substancianan 
peligroso 


manera diacetyl. Diacetyl ta 
un kimico cu por causa male- 
sanan di pulmon serio. Banda 
di esaki e ta contene metal- 
nan manera nikel y chumbo y 
kimiconan cu por causa can- 
cer. E likido cu ta wordo uza 
den e e-cigarettes por ta hopi 
peligroso, mucha y adulto 
a venena dor di guli of hole 
esaki. 
Companianan di tabaco ta 
gasta mas cu $8.2 biyon na 
mercadeo agresivo pa aña cu 
ta mas cu $22 miyon pa dia! 
Ban para fuerte den nos sapa- 
to y no laga e propagandanan 
di tabaco influencia y gara un 


generacion nobo di humado 
y adictonan na nicotina. 


Humamento ta y ta keda un 
peliger pa salud, sea den for- 
ma di sigaria, siga, tabaco di 
kauw of den un forma mas 
moderno y sofistica cu ta via 
vaping. 

Conseho di cliente di CMC: Boga pa derechonan di pashent na Corsou 


CuracaoChronicle) - An- 
teriormente e luna aki, 
e conseho di cliente di 
Curaçao Medical Center 
(CMC) a tene un confer- 
encia unda nan a haci un 
apelacion urgente pa e 
introduccion di un legis- 
lacion cu ta otorga pash- 
entnan mas autoridad den 
nan tratamento medico. 


Sandra La Croes-Virginia, 
un miembro di e conseho, 
a enfatisa e importancia di e 
ley aki pa mehora e calidad di 
cuido y duna pashentnan un 


rol central den nan proceso di 
tratamento. 


Na Hulanda, participacion 
den institucionnan di cuido 
di salud ta legalmente estab- 
leci, algo cu La Croes-Virgin- 
ia y su team tin meta di mira 
na Corsou tambe. 


“Nos ta actualmente e uni- 
co organisacion na e isla cu 
tin un conseho di cliente. E 
ta esencial pa e pashentnan 
tambe tin autoridad den nan 
cuido, cu nan bosnan ta ser 
scucha y cu nan ta ser tuma 


na cuenta,” el a comenta. 
Tocante e contenido di e 
ley cu a propone, La Croes- 
Virginia a indica cu nan kier 
mira na legislacion Hulandes 
como un punto di comienso, 
cu ahustenan pa cumpli cu e 
necesidadnan local. 


“Na Hulanda, bo tin e dere- 
cho na informacion partici- 
pacion den politica. Nos kier 
introduci un ley similar aki 
pero tambe tuma na cuenta e 
necesidadnan y circunstanci- 
anan specifico di Corsou.” 


Corsou: 
Cooper ta hiba De Andrade corte a causa di menasa 


(AP) - Minister Charles 
Cooper a cansa di e de- 
claracionnan y menasanan 
haci pa Elvis de Andrade. 
E siman aki, ambos a pre- 
senta na Corte, cu Cooper 
exigiendo pa De Andrade 
para e remarcanan difam- 
atorio y specialmente me- 
nasante riba Facebook. 


Segun Cooper su abogado, 
ken ta actuando di parti di 
Cooper den su capacidad 
priva, tambe el a “insta vio- 
lencia.” 


De Andrade a acusa e minister 
di corupcion y mal conducta 
sexual. Apesar di e declara- 
cionnan difamatorio, De An- 
drade tambe a menasa di tira 
Cooper. “De Andrade publi- 
camente a declara cu Cooper 
mester ta cla pa usa su arma 
pa motibo cu e ta bay guera 


cu Cooper.” De andrade a 
publica riba su rednan social 
imagennan cu ta representa 
los tiro riba un victima. 


De Andrade ta un figura con- 
oci na Corsou us comunidad. 
Den ana 2021, el a participa 
den eleccionnan parlamen- 
tario cu su partido politico 
Union i Progreso (UIP), 
cual tabatin solamente 627 
voto y no suficiente pa haya 
un asiento. Tambe e ta tras 
di varios intento di criminal- 
mente persigui Suzy Romer 
y Steven Martina. 


De Andrade ta ‘hungando cu 
candela’, e representantenan 
di Cooper a argumenta. Pa 
medio di den varios oca- 
sion bisa e publico cu Coo- 
per ta un mal persona cu no 
tin Corsou su bienestar den 
mente y lamentando cu e 


Ministerio Publico no ta haci 
nada tocante esaki, e ta ‘im- 
plicitamente duna su sigui- 
donan permiso pa tuma cargo 
di e situacion.’ 


Abogado Henriquez, di parti 
di su cliente, a describi Mr. 
Cooper como un figura peli- 
groso pa motibo cu e ta bini 


for di un organisacion cu an- 
tecedentenan criminal, den 
e caso aki, e partido politico 
MFK. Actualmente, e ta con- 
sidera un di e “miembronan 
di rango halto” dentro di e 
partido y tabata involucra di 
manera prominente den e 
gabinete di Schotte. 


“MFK ta un organisacion 
criminal pa motibo cu e ta 
conoci con Gerrit Schotte, 
Jacintha Constancia y George 
Jamaloodin a ser condena 
pa crimennan. MFK tabatin 
meta di gana e ultimo elec- 
cion, cual ta nifica cu tin un 
lista largo di topiconan cu no 
ta wanta critica.” 


Tocante Cooper, actualmente 
e tin influencia significante 
den caso di retira e direc- 
tor financiero di FKP, e ad- 
mision di Schotte y Garmes 
como consultante di FKP y a 
ser gara cu 50,000 florin den 
cash durante un inval na su 
cas, sin menciona otro prob- 
lemanan. “Cooper tin hopi di 
contesta,” e abogado a nota. 


Corte lo dicta veredicto dia 
12 di juni. 


Gobierno ta cuminsa preparacion pa temporada di horcan 


(CuracaoChronicle) - Go- 
bierno a cuminsa limpia 
sistemanan di awa y dam 
den preparacion pa e tem- 
porada di horcan binide- 
ro, segun Ministerio di 
VVRP a anuncia diahuebs 
durante e Relatio di Dia. 


Albert Martis, e director di 


Servicio Meteorologico di 
Corsou a enfatisa con impor- 
tante ta pa cuminsa cu e pre- 
paracionnan for di trempan. 
E temporada di horcan cu a 
caba di cuminsa ta premira 
di ta pio cu loke ta spera nor- 
malmente. “E yobida pisa cu 
ta spera na Banda Bou ta un 
motibo pa keda monitor ora 


cu e sistemanan di tempo ta 
yegando cerca di e isla,” Mar- 
tis a splica. 


E temperatura na lama ya 
caba ta halto y ta premira di 
sigui subi for di augustus te 
cu october. Durante La Niña, 
bientonan debil na altitudnan 
mas halto ta premira, cual no 


lo stroba e desaroyo di siste- 
manan di tormenta. A causa 
di La Niña, ta hopi probabel 
cu lo tin un aumento den 
sistemanan tropical. 


Ora un horcan pasa, e ta bay 
cu e biento di Corsou cual ta 
haci esaki mas calor. “Prepara 
bo cas pa e calor y check tur 


cos cu por stroba awa di bay 
y kita esaki,” Martis a splica. 


E gobierno y agencianan in- 
volucra ta haciendo prepara- 
cionnan sinembargo tambe ta 
urgi e residentenan pa tuma 
nan propio precaucionnan. 

Gobierno Hulandes posiblemente mester paga 12 miyon euro 
na Comision Europeo 


(NLTimes) - Hulanda po- 
siblemente lo tin cu paga 
12 miyon euro den subsi- 
dio back na e Comision 
Europeo. Esaki ta tocante 
scanner di mobil cu Ad- 
uana ta usa pa check con- 
tainer na wafnan. 


Un investigacion ta necesario 
pa determina e seguridad di 
e scannernan aki, cual ta ni- 
fica cu prome nan lo mester 
ser poni den uso prome cu e 
deadline di Brussels. “Esaki 
ta causa e riesgo cu e subsi- 


dio otorga lo mester ser paga 
back,” Aukje de Vries, miem- 
bro di gabinete tratando e 
problema a comenta. 


Tin preocupacionnan andan- 
do di influencia Chines riba e 
scannernan crea pa compania 
Chines Nuctech. Un luna 
atras, e Comision Europeo a 
ordena un inval na Nuctech 
su base di operacionnan Hu- 
landes. E compania ta sospe- 
cha di ricibi subsidio for di e 
gobierno Chines. 


De Vries no a trata China su 
rol specificamente den un 
carta na Tweede Kamer, pero 
si a bisa cu Aduana “no ta 
kens” tocante e ekipo. 


E investigacion aki lo resulta 
den un decision mas adel- 
ante, cual ta nifica cu e ekipo 
posiblemente no lo ta den 
uso pa juni di proximo aña 
manera e Comision ta exigi. 


Un vocero a bisa cu Aduana 
kier purba mantene e subsi- 
dio di tur manera. 


Mas persona ta ricibiendo beneficio di asistencia social 


(NLTimes) - Mas persona 
ta pidiendo asistencia so- 
cial den e prome kwartal 
di e aña aki compara cu 
e añanan anterior. Esaki 
ta mas tanto a causa di e 
hecho cu mas hobennan 
te cu e edad di 27 aña a 
ricibi asistencia social. 


Sinembargo, pa prome bi- 
aha desde e comienso di ana 
2021, mas persona di mas 
cu 27 aña di edad tambe a 
ricibi asistencia social segun 
Central Bureau of Statistics 
(CBS) a reporta. 


Na fin di maart, 403,000 per- 
sona te edad di AOW a ricibi 
beneficionan di asistencia 
social general, un aumento 
di 1 porciento compara cu e 
aña anterior. Esaki ta e tercer 


kwartal consecutivo den cual 
e cantidad di recipiente di bi- 
jstand a aumenta. 


Den e grupo di bao di 27 
aña, tabatin un aumento di 
8 porciento na 39,000 per- 
sona. Den e grupo di 27 pa 45 
aña, e cantidad di recipiente 
a aumenta cu 1 porciento na 
136,000. 


E aumento den e cantidad di 
beneficio di asistencia social, 
specialmente entre hoben- 
nan, ta probablemente a causa 
di e hecho cu falta di empleo 
den e grupo aki tambe a au- 
menta den e ultimo ana. Den 
cierto casonan, e personanan 
cu no tin empleo tin derecho 
na beneficio di asistencia so- 
cial. 


CBS tambe a separa e ci- 
franan pa genero. Na fin di 
maart, 2 porciento di hende 
homber ta ricibi beneficio 
social compara cu e aña an- 
terior, E cantidad di muhe 
ricibiendo e asistencia social 


a permanece mescos. Sinem- 
bargo, te ainda tin mas muhe 
cu hende homber cu ta ricibi 
e asistencia aki. Esaki ta 57% 
di tur e personanan cu ta rici- 
bi e beneficionan aki. 


Hulanda 
Mas rapport di mal conducta den cuido di 
mucha 


(NLTimes) - Aña pasa, in- 
spectorado di scol su in- 
spectornan 
confidencial 
a revisa 271 documento 
compila 
den 
respuesta 
na rapport di posibel mal 
conducta den cuido di 
mucha. 


En particular, esaki ta trata 
acusacionnan di violencia fis- 
ico y psicologico, abuso sexu- 
al, acoso y discrminacion. 


Den aña 2022, 38 menos doc- 
umento a ser conta. Aña pasa, 
tabatin 32 caso di sospecha 
di abuso sexual, 54 caso di 
posibel acoso sexual, 44 caso 
di sospecha di violencia psi- 
cologico, 139 caso di posibel 
violencia fisico y dos caso di 
sospecha di discriminacion. 


Empleadonan di cuido di 


mucha cu ta sospecha of con- 
oce di abuso sexual, acoso of 
violencia ta obliga di reporta 
esaki. E inspectorado no ta 
monitor cua rapportnan ta 
clasifica 
como 
ofensanan 
criminal. 


E aumento mas grandi den 
2023 un biaha mas ta den 
reportahe di violencia fisico. 
“Nos no ta solamente mira 
un aumento den rapport den 
cuido di mucha. E moda aki 


tambe ta continuando den e 
sector di educacion,” E auto- 
ridad a skirbi den un rapport 
anterior. Den e situacionnan 
cu a reporta den educacion, 
e violencia ta hopi mas serio 
y esunnan cometiendo e vio- 
lencia ta mas hoben,” e auto- 
ridad a nota. 


Despues di reportahenan di 
abuso sexual y acoso, e mayo- 
ria di e casonan a ser pasa pa 
polis. 

Chile ta bay respalda acusacion di genocidio cu Sur Africa a presenta 
contra Israel na CIH 


(BBC News) – Chile ta 
bay uni na acusacion di 
genocidio contra Israel 
cu Sur Africa a presenta 
na Corte Internacional di 
Husticia (CIH), segun Ga- 
briel Boric e presidente di 
e pais aki a anuncia. 


“Mi a dicidi cu Chile ta bay 
forma parti y ta bay respalda 
e caso cu Sur Africa a pre- 
senta na Corte Internacional 
di Husticia na Den Haag, 
den marco di Convencion 
di Genocidio di ONU,” e 
mandatario a afirma durante 
un rendicion di cuentanan na 
Congreso Chileno diasabra 
ultimo. 
Boric a bisa cu a ordena “eki- 
po di Canciyeria pa prepara 
un documento cu nos argu- 
mentonan den materia aki.” 


Sur Africa a argumenta cu Is- 
rael ta comete un genocidio 
contra pueblo Palestino den e 
guera di Gaza y a presenta un 
caso un caso na Corte Inter- 
nacional di Husticia dia 29 di 
december 2023. 
Sinembargo, Israel ta sostene 
cu e acusacion di Sur Africa 
“ta totalmente infunda” y ta 
nenga di stop e ofensiva Israe- 


li pa derota Hamas despues di 
e atakenan di 7 di october. 


“Ya caba tin mas di 35.000 
morto, un situacion humani- 
tario catastrofico y infrastruc- 
tura na Gaza ta practicamente 
destrui,” Boric a sigura. “E 
actonan aki ta rekeri di un 
contesta firme y permanente 
di comunidad internacional.” 


Gobierno Chileno a manda 
apoyo humanitario na terito- 
rionan Palestino y a yama na 
consulta su embahador na Tel 
Aviv. 


Boric a adverti cu su decision 
no ta implica un apoyo na 
Hamas. “Mi kier laga algo na 
cla cu mi no acepta eligi entre 
barbarie. Nos ta condena, sin 
duda e atakenan terorista di 
Hamas y nos ta exigi e libera- 
cion di rehennan.” 


Na Latino America, Co- 
lombia, Bolivia, Venezuela y 
Brazil tambe a aexpresa nan 
apoyo na e demanda sur Af- 
ricano. 


Corte Internacional di Husti- 
cia ta e tribunal di mas halto 


di Nacionnan Uni y por 
emiti sentencianan huridica- 
mente vinculante di discu- 
sion entre paisnan, pero ta 
dispone di poco mecanismo 
pa haci cumpli nan sentencia. 


CIH no por procesa person- 
anan pa crimennan di maxi- 
mo gravedad, manera geno- 
cidio. 
Pero nan opinion tin peso na 
ONU y otro institucionnan 
internacional. 


Dia 24 di mei ultimo, tribu- 
nal a emiti un fayo den cual a 
recorda Israel pa stop “inme- 
diatamente” su ofensiva mili- 
tar na Rafah, na sur di Gaza. 


E decision aki no ta deter- 
mina si nan ta cometiendo of 
no actonan genocida na Gaza, 
sino mas bien si ta existi un 
riesgo pa derecho di pueblo 
Palestino pa su proteccion. 


E obhetivo di e fayo aki ta pa 
stop e deterioro di e situacion, 
of por lo menos mantene den 
un especie di compas, tanten 
cu e huesnan lo considera e 
caso mas amplio. 


Sinembargo, Israel a contesta 
cu mas atakenan hasta cu e 
tuma e control di e centro 
di Rafah, e ultimo refugio 
di centenares di Palestino na 
Gaza. 


Muchanan y hoben di Paraguay a lanta nan voz 
contra violencia sexual 


(EFE) – Muchanan y ho- 
bennan diasabra ultimo 
a subi na e cayanan di 
Asuncion y a lanta nan 
voz contra violencia sex- 
ual infantil, un delito cu 
na Paraguay a conta cu 
mas di 1.014 denuncia for 
di januari te april ultimo, 
loke ta duna un promedio 
di 8 victima pa dia. 


E gritonan di e muchanan 
“forsa” of “e custumber di 
abuso ta bay caba” a resona 
den centro di Asuncion, ora 
a conmemora e Dia Nacional 
contra Abuso y Explotacion 
Sexual di Mucha y Hoben. 


Muchanan di tur edad, cu 
borchinan den nan man, cu 
caranan yen di glitter y cap- 
anan di super heroe cu fra- 
senan manera “nan ta mucha, 
no mama,” a concentra na e 
plasa centrico Uruguayo pa 
marcha y pidi na Estado Para- 
guayo politicanan di cuido y 
proteccion. 


Evelin, un mucha di 12 aña a 
señala cu e prome cos lo pidi 


na presidente di Paraguay, 
Santiago Peña, ta pa “por fa- 
bor busca husticia, pa no laga 
e casonan impune,” pa loke ta 
trata e cantidad halto di victi- 
manan di violencia na e pais. 


E tambe ta un vocero di e 
Movemento contra violencia 
sexual di mucha y hoben” cu 
a convoca e marcha, el a re- 
corda cu otro mucha di 11 
aña cu tabata bende apelsina, 
a ser haya morto cu señalnan 


di abuso sexual dia 31 di mei 
2004, un hecho cu a motiva 
e establecimento di e con- 
memoracion aki. 


Un di e peticionnan ta e im- 
plementacion “di un politica 
publico di educacion integral 
di sexualidad”, un medida 
cu a considera un “herment 
fundamental pa preveni” y 
un derecho nenga durante 
hopi tempo den infancia Par- 
aguayo. 


“Nos mester yega na tempo 
y yega na tempo ta nifica 
educa, educa pa preveni,” 
Cintia Escurra, di Base Edu- 
cativo Comunitario di Apoyo 
(Beca) ken a demanda Estado 
pa habri un debate publico a 
bisa. 


Ademas, a manifesta cu tin 
hopi mucha cu no ta denun- 
cia pa motibo cu “general- 
mente e hechonan di vio- 
lencia sexual ta sucede den 


interior di famianan,” pa loke 
a adverti cu den e cifranan 
oficial ta existi subregistro. 


Di su parti, Juan Isfran, di 
Asociacion Callescuela, a exi- 
gi na Ministerio di Salud “po- 
litica di atencion y proteccion 
na victimanan” y un inver- 
sion mayor na nivel local pa 
conta cu trahadonan social, 
psicologo y abogado. 


Tambe a reclama, na insti- 
tucionnan di Husticia ac- 
cionnan contra impunidad y 
revictimisacion, asina como 
mayor atencion pa resolve e 
casonan. 


Segun datonan di Direccion 
di Estadisticonan di Corte 
Supremo di Husticia, entre 
2019 y 2023 un total di 886 
persona a ser condena pa abu- 
so sexual di mucha menor di 
edad. 


Den total, a cuminsa 4.029 
caso y e cifra di resolucion di 
nan tabata di 22%. 

Specialista di desaroyo di ONU ta yega Haiti pa asumi rol di prome minister 


(AP) – Un specialista di 
desaroyo di ONU encarga 
cu restaura orden na Haiti 
a yega diasabra na e na- 
cion Caribense pa asumi 
su rol nobo como prome 
minister. 


Un conseho transicional bus- 
cando pa habri caminda pa un 
eleccion na Haiti a nombra 
Garry Conille siman pasa. E 
ta reemplasa prome minis- 
ter interino, Michel Patrick 
Boisvert, cu ken el a reuni na 
su yegada diasabra na e capi- 
tal, Port-au-Prince, segun un 
declaracion di gobierno. 


Conille a fungi como direc- 
tor regional di UNICEF 


pa America Latino y Caribe 
desde januari 2023, y anteri- 
ormente a fungi como prome 
minister di Haiti di october 
2011 pa mei 2012, bao presi- 
dente Haitiano e tempo ey, 
Michel Martelly. 


Violencia di gang ainda ta 
aumentando na algun parti 
di capital Haitiano y mas leu 
mientras Conille ta tuma 
over e timon di e pais den 
problema, ainda wardando pa 
e despliegue di un forsa poli- 
cial for di Kenya y otro pais 
cu sosten di ONU. 


Haiti ta comparti e isla di 
Hispaniola cu Republica Do- 
minicana. 


Panama ta prepara pa evacua prome isla enfrentando aumento di nivel di lama 


(AP) — Riba un isla chiki- 
to cerca di costa Cari- 
bense di Panama, como 
300 famia ta empacando 
nan pertenencianan den 
preparacion pa un cam- 
bio dramatico. Genera- 
cionnan di Gunas kende 
a lanta riba Gardi Sug- 
dub den un bida dedica 
na lama y turismo ta bay 
intercambia esaki e siman 
aki pa e tera firme di e 
continente. Nan ta bayen- 
do boluntariamente – mas 
o menos. 


E Gunas di Gardi Sugdub ta 
e prome di 63 comunidad na 
e costanan Caribense y Paci- 
fico di Panama cu oficialnan 
di gobierno y cientificonan ta 
bisa ta spera di haya nan mes 
forsa pa realoca door di nivel- 
nan di lama den proximo 
decadanan. 


Un oficial cu ministerio di 
Vivienda Panameño a bisa cu 
algun persona a dicidi pa keda 
riba e isla te ora cu no ta safe 
mas, sin revela un cantidad 
specifico. Autoridadnan no ta 
bay forsa nan pa bay, e oficial 
a bisa, kende a discuti e asun- 
to di forma anonimo. 


Gardi Sugdub ta un di como 
50 isla pobla den archipielago 
di teritorio Guna Yala. E ta ap- 
enas como 366 meter di largo 
y 137 meter hancho. For di 
ariba, e ta mustra como un 
oval rondona pa un decena 
di waf cortico unda residen- 
tenan ta mara nan boto. 


Cada aña, specialmente ora 
biento fuerte ta bati lama na 
november y december, awa ta 
yena e cayanan y ta drenta e 
hogarnan. Cambio climatico 
no ta conduciendo solamente 
na un aumento den nivel di 


lama, pero tambe ta kentando 
ocean y pa e motibo aki, em- 
poderando tormentanan mas 
fuerte. 


E Gunas a purba di reforsa 
e borde di e isla cu piedra y 
coral, pero awa di lama ta 
keda bin. 


Gobierno autonomo di Guna 
a dicidi dos aña pasa cu nan 
mester pensa di bandona e 
isla, pero e tempo aya tabata 
pasobra e isla tabata birando 
sobrepobla. 
Efectonan 
di 
cambio climatico a acelera e 
pensamento aki, segun Evelio 
Lopez, un maestro di 61 aña 
di edad na e isla. E tin plan pa 
move cu su famia na un sitio 
nobo riba e continente cu go- 
bierno a desaroya pa un costo 
di $12 miyon. E casnan di 
cocnret ta sinta riba un red di 
caya saca for di e selva tropi- 
cal un tiki mas di 2km for di 


e puerto, unda un biahe di 
8 minuut riba boto ta trans- 
porta nan na Gardi Sugdub. 
Bandona e isla ta “un reto 
enorme, pasobra mas cu 200 
aña di nos cultura ta for di 
lama, pues bandona e isla ta 
nifica hopi cos,” Lopez a bisa. 
“Bandona lama, e actividad- 
nan economico cu nos tin aki 
riba e isla, y awo nos ta bay 
ta riba tera firme, den selva. 
Nos ta bay mira kico e resul- 
tado ta a largo plaso.” 


Steve Paton, director di pro- 
grama di monitoreo fisico 
di Instituto Smithsonian na 
Panama, a bisa cu e movida 
proximo ta “un consecuencia 
directo di cambio climatico 
door di aumento di nivel di 
lama.” 
“E islanan en averahe ta ap- 
enas mita meter riba nivel di 
lama, y mientras e nivel ta el- 
eva, tardi of trempan e Gunas 
ta bay tin cu bandona tur e is- 
lanan casi sigur pa fin di siglo 
of prome.” Paton a bisa cu tur 
costa di mundo ta afecta pa 
esaki na diferente velocidad. 


Residentenan di un comuni- 
dad costeño chikito na Mex- 
ico a move na tera firme aña 
pasa despues cu tormentanan 
a continua destruyendo nan 
hogarnan. Gobiernonan ta 
haya nan mes forsa pa tuma 
accion, desde e ciudad di la- 
guna, Venecia na Italia, te na 
e comunidadnan costeño di 
New Zealand. 


Un estudio recien di directo- 
rado pa cambio climatico di 
ministerio di Medio Ambi- 
ente Panameño, cu sosten di 
universidadnan na Panama y 
Spaña, a calcula cu pa 2050, 
Panama lo perde como 2.01% 
di su teritorio na costa pa au- 
mento di nivel di lama. 


Panama ta calcula cu ta bay 
costa como $1.2 biyon pa 
reloca e alrededor di 38mil 
habitante cu ta bay enfrenta 
aumento di nivel di lama den 
termino corto y medio, segun 
Ligia Castro, director di cam- 
bio climatico pa ministerio di 
Medio Ambiente. 

Jennifer Lopez ta cancela tour: ‘Mi ta completamente destrui’ 


(AP) - Jennifer Lopez 
a cancela su tour Norte 
Americano segun repre- 
sentantenan di Live Na- 
tion a confirma na The 
Associated Press. 


“Jennifer ta tumando tempo 
liber pa e ta cu su yiunan, su 
famia y sernan cercano,” nan 
a bisa den un declaracion. 


E tour tabata un di su prome 
den 5 ana, den sosten na su 
prome album como solis- 
ta den un decada, “This Is 
Me… Now” y su pelicula 
conhunto. 


E tour tabata den plan pa 
cuminsa dia 26 di juni na Or- 
lando, Florida y conclui na 
Houston dia 31 di augustus. 
Live Nation a comparti cu e 
personanan atendiendo cu a 
cumpra ticket via Ticketmas- 
ter lo ricibi nan placa back 
automaticamente. 


Lopez a haci declaracionnan 
na su fanaticonan riba su 
website OntheJLo y corant, 
skirbiendo “mi ta completa- 
mente tristo y destrui a causa 
di desapunta boso. Por fabor 
tene na cuenta cu mi no lo 
haci esaki si mi no tabata sinti 


cu e ta absolutamente necesa- 
rio.” El a agrega cu e lo “com- 
pensa esaki y nos lo ta hunto 
atrobe. Mi ta stima boso tur. 
Te proximo biaha.” 


“This Is Me… Now” a ser 
lansa anteriormente e aña aki, 
20 aña despues di su album, 
“This Is Me.. Then.” Lopez 
a conta AP cu e album nobo 
ta un “milager” y “un di dos 
chens. Mi lo stima captura e 
momento aki eventualmente 
di mesun manera cu e album 
a capta e tempo ey.” 


Usher y Victoria Monet lo ricibi premio prestigioso 
for di grupo di industria ASCAP 


(AP) - Usher lo agrega un 
otro premio prestigioso na 
su coleccion. 


American Society of Com- 
posers, Authors and Publish- 
ers a bisa diahuebs cu Usher 
lo ricibi su premio Voice of 
Culture. E lo ser honra na 
ASCAP su Rythm & Soul 
Music Songwriters and Pub- 
lishers Event dia 27 di juni. 


E honor cu Usher lo ricibi 
ta presenta na miembronan 
di ASCAP cu tin un influ- 
encia grandi riba musica y 
cultura. “Desaroyo artistico 
ta un aventura di henter bida 
cu ta consisti di experimen- 
tacion cu ta rekeri riesgo pa 
premiacion, acepta cosnan 
desconoci, tin confiansa den 


bo intuicion y kere den bo vi- 
sion creativo y talento duna 
pa Dios,” Usher a bisa den un 
declaracion. 


E celebridad di R&B ta un 
ganado di 8 Grammy cu reci- 


entemente a caba un tour di 2 
aña na Las Vegas. Den febru- 
ari, el a lansa su prome album 
como solista den 8 aña y den 
augustus lo cuminsa un tour 
di 24 ciudad na Merca titula 
“Past Present Future.” 


Usher su presentacion na Su- 
per Bowl Halftime a genera 
elogio y a inclui invitadonan 
manera Alicia Keys, H.E.R., 
Jermaine Dupri, Lil Jon y 
Ludacris. Su album “Con- 
fessions” a bende mas di 10 
miyon unidad na Merca, 
posicionando e album como 
un di e proyectonan musical 
cu miho a bende den historia. 
El a yega posicion No.1 cu 
“Yeah!”, “Burn” y “Confes- 
sions Part II.” 


“E ta nifica tur cos p’ami cu 
mi coleganan, e comunidad 
aki di escritornan pasiona 
y distingui, compositornan 
y autornan ta inspira pa mi 
ehecucion di e arte,” Usher a 
agrega. 


Cantante 
Victoria 
Monet 
tambe lo ricibi un honor. E 
lo ricibi e premio Vanguard, 
cual ta reconoce miembro- 
nan cu ta yudando crea e fu- 
turo di musica. Monet a gana 
3 Grammy anteriormente 
e aña aki, incluyendo Best 
New Artist y R&B Album cu 
“Jaguar II.” 


“Victoria Monet a comproba 
i ta no solamente un escri- 
tor iluminante, sino tambe 
como un artista floreciendo 
y miembro di ASCAP cu ta 
sigui kibra barera,” Pail Wil- 
liams, president di e direc- 
tiva y president di ASCAP. 
“Su resiliencia, talento y etica 
ehemplar a yuda su persona 
bira un cantante cu ta gana- 
dora di varios premio.” 


Yiu di Angelina Jolie y Brad Pitt ta haci peticion na corte pa kita 
fam di su tata for di su nomber 


(AP) - E yiu muhe di ac- 
tornan Angelina Jolie y 
Brad Pitt a entrega peti- 
cion pa legalmente kita 
“Pitt” for di su nomber e 
dia cu el a cumpli 18 aña. 


Shiloh Nouvel jolie-Pitt a 
entrega e peticion na Corte 
superior Los Angeles County 
Superior Court dia 27 di mei 
pa cambia su nomber na Shi- 
loh Nouvel Jolie, segun Los 
Angeles Times a reporta. 


E tercer yiu mas grandi di e 
ex pareha su 6 yiunan a nace 
na Swakopmund, Namibia 
dia 27 di mei den aña 2006. 
Su rumannan ta inclui Mad- 
dox, Pax, Zahara y e twinnna 
Knox y Vivienne. 


Shiloh, ken ta un actriz di 
bos den e pelicula “Kung Fu 


Panda 3,” ta e prome di e ru- 
mannan cu a entrega un peti- 
cion oficial y legal pa cambia 
su nomber legal, sinembargo 
algun di e otro yiunan a para 
e uso publico di e tata su fam 
den añanan recien segun 
Times a reporta. 


Angelina Jolie a haci peti- 
cion pa divorcio for di Pitt 
den September di aña 2016 
sinembargo e detayenan di e 
divorcio te ainda no a ser fi- 
nalisa. 


E actornan, kendenan a casa 
den augustus di aña 2014, a 
pone demanda contra otro 
den añanan recien a causa di 
desacuerdonan tocante nan 
negoshinan hunto y propie- 
dadnan, incluyendo un com- 
pania di bina na Francia, se- 
gun Times a reporta. 

Aruba tambe presente na ‘Creative Commons’ su 
sesionnan di cultura habri y patrimonio na Portugal 
Sr. Peter Scholing a haci bon uzo di e oportunidad pa brinda informacion 
tocante patrimonio di Aruba y Coleccion Aruba 


Minister di Cultura, Xio- 
mara Maduro ta informa 
como parti di e programa 
di TAROC (Towards a Rec- 
ommendation for Open 
Culture), ‘Creative Com- 
mons’ a a organisa dos dia 
di session pa elabora riba e 
topico aki na Lisbon, Por- 
tugal. Na e sessionnan aki 
a participa 50 experto riba 
varios tereno manera ley, 
maneho, digitalisacion, rep- 
resentantenan di UNESCO 
Paris y Wikimedia Founda- 
tion, e “Open Access Move- 
ment”. 


Tambe a participa representan- 
tenan di comisionnan nacional 
pa UNESCO y hopi institu- 


cion di memoria y patrimonio. 
E meta tabata pa traha riba un 
trayecto pa yega na un reco- 
mendacion di UNESCO pa 
uzo y aceso liber di materialnan 
patrimonio cultural, mas tanto 
den un forma digital(isa). 


E mandatario ta sigui informa 
cu Cultura Habri tin un papel 
esencial den conecta hende di 
diferente cultura y fomenta un 
ambiente di inclusion y diver- 
sidad. E ta yuda crea un co- 
munidad global caminda hende 
por comparti y aprecia heren- 
cia cultural di diferente parti di 
mundo. E re-uso creativo di 
e herencia cultural ta stimula 
creatividad y innovacion, asina 
permiti pa crea productonan 


cultural nobo y inspirativo. E 
expertonan global cu a participa 
den e discusionnan a enfatisa e 
importancia di Cultura Habri 
pa reforsa resiliencia social y 
pa fomenta un ambiente di 
comparti conocemento y ex- 
periencia. 


Sr. Peter Scholing como un 
experto for di un isla chikito, 
investigado na Biblioteca Na- 
cional di Aruba y actual Pres- 
idente di e Comite Regional 
Latinoamerica y Caribe di e 
Programa Memoria di Mundo 
(Mowlac) di Unesco tambe a 
wordo invita na e sessionnan. 
Hunto cu expertonan di di 
varios otro pais manera Merca, 
Canada, Australia, Indonesia, 


Maroco, Qatar, Uruguay, Mex- 
ico, Inglatera, Italia, Hulanda, 
Alemania y India, Aruba tambe 
tabatin un voz pa intercambia 
di opinion y discuti tocante di 
Cultura Habri. 


Durante e sessionan aki, Sr. 
Scholing a haci uzo di e opor- 
tunidad pa comparti su expe- 
riencia y brinda informacion 
tocante Coleccion Aruba y e 
trabounan cu Aruba ta haci 
pa conserva nos herencianan 


cultural haciendo uzo di tecno- 
logia. Alabes como pionero den 
e region Caribe ta promove e 
plataforma di e herencia digital 
pa ta un modelo pa implementa 
den region por medio di coop- 
eracion mutuo. 


Minister di Cultura ta gradici 
Sr. Scholing pa e bon trabou 
cu e ta haciendo representado 
Aruba y tambe promoviendo 
e portal di herencia cultural 
Coleccion.aw. 


Cuerpo policial di Aruba ta fortifica cu seis colega nobo 


Diahuebs merdia, durante un momento impor- 
tante y bunita, den presencia di coleganan y nan 
famianan, Minister di Husticia y Asuntonan So- 
cial sr. Rocco Tjon, conhuntamente cu Korp- 
schef sr. Ramon Arnhem a huramenta seis cole- 
ga nobo cu ta bay forma parti di Cuerpo Policial 
di Aruba. 


Cuerpo Policial di Aruba ta un organisacion den de- 
saroyo, caminda e structura di e organisacion ta bay 
wordo adapta y di e forma ey, brinda tur esnan cu ta 
traha den e organisacion aki, un carera mucho mas 
largo y mas miho. 


Cuater persona cu a huramente ta bay yuda den e 
“ondersteunende processen” manera “bedrijfsvoer- 
ing” y HR. E procesonan aki ta hopi importante pa 
por asisti esnan cu ta traha den uniformdienst of re- 
cherchedienst, pa nan por ehecuta nan trabou mucho 
mas miho y di e forma ey, brinda siguridad. 


Locual a wordo treci padilanti ta pa recorda tur esnan 
cu a huramenta, pa mantene nan mes na locual nan a 
huramenta p’e, manera “geheimhoudingsplicht”. 


Un pabien grandi na Cuepro Policial di Aruba, kende 
a wordo fortifica cu seis colega cu lo percura pa Cu- 
erpo Policial por brinda un servicio aun mas miho y 
sigui garantisa siguridad den nos comunidad. 

Accidente pa falta di 
preferencia dilanti ex-La Fama 


Diasabra atardi a drenta informe di un accidente riba 
crusada Caya G.F. “Betico” Croes cu Van Leeuwen- 
hoekstraat, mesora a dirigi un patruya na e sitio. 


Na yegada di e patruya a bin compronde cu aki ta trata di 
un accidente unda cu un Suzuki biniendo for di pabao no a 
para pa duna preferencia na e Honda Integrity biniendo for 
di Van Leeuwenhoekstraat y a dal e den banda. Afortunada- 
mente ningun hende a resulta herida. 


Chauffeur burachi deteni despues di a 
bandona sitio di accident 


Diasabra madruga un ofi- 
cial di e brigada motorisa 
pasando banda di e desvi- 
acionnan riba Sasakiweg a 
nota cu un auto lo a caba 
di dal na e baricadanan di 
plastic y a para na banda. 


Ora polis a bay wak e chauf- 
feur no tabata tey mas y e 
auto su hood tabata cayente 
indicando cu e chauffeur lo 
ta serca bayendo un poco mas 
dilanti a haya e chauffeur ta 
cana bay y a par’e. E oficial 
a pidi pa un vehiculo bini pa 
hobe bek na e sitio di acci- 
dente. Eynan a test e chauf- 
feur unda ela surpasa e limite 
permiti y nan a detene. 


Na e mesun sitio aki un 
pickup blauw tambe a acci- 
denta eynan debi cu e bari- 
cada di plastic a keda hala ora 
e prome auto a dal riba dje 
y tabata stroba. E pickup a 
dal fuertemente contra esaki 


perde control dal algun otro 
baricada y a sigui core pero su 
plachi number a keda atras. 
E chauffeur di e pickup por 
claim su daño na e seguro di 
e prome auto cu a dal na e 
baricada. 


Polis a bay Aruba Bank Camacuri pa core 
cu y detene adicto busca pa husticia 


Diasabra mainta a drenta 
informe di cu tin un adic- 
to ambulante ta molestia 
e clientenan di e banco na 
Camacuri, mesora a dirigi 
un patruya na e sitio. 


Na yegada di e patruya nan 
a bin encontra cu un adicto 
ambulante cual ta ser busca 
pa husticia mesora nan a de- 
tene y a pidi pa e vehiculo di 
transporte. 


Polis y ambulance a atende informe di un 
accidente cu mucha herida 


Diasabra atardi a drenta 
informe di un accidente 
cu mucha herida, mesora 
a dirigi tanto polis como 
ambulance na e sitio. 


Na yegada di e ambulance a 
bin compronde cu e mucha lo 
no ta herida pero si spanta. Na 
yegada di e patruya a bin com- 
pronde cu aki ta trata di un ac- 
cidente pa falta di preferencia 
cu impacto basta fuerte cu 
hopi daño pero afortunada- 
mente ningun hende herida. 


riba caya a15 


Dialuna 3 Juni 2024 


Accidente unda pick-up a lora 
dilanti auto di direccion contrario 


Diasabra mainta a drenta informe di un accidente cu 
hende herida na crusada Avenida Milio Croes cu Sta- 
dionweg y mesora a dirigi tanto polis como ambulance 
na e sitio. 


Na yegada di e patruya a bin compronde cu aki ta trata di 
un accidente unda e chauffeur di un pick-up a bira dilanti 
un Toyota Yaris di direccion contrario. Debi na e impacto e 
chauffeur di e Yaris a resulta herida. Na yegada di e ambu- 
lance nan a atende e victima y a transporte pa hospital. 


Polis a confisca brommer cu tabata drift na 
e hotzone banda di highrise hotel 


Diasabra madruga un mo- 
tociclista a bay drift dilan- 
ti na e hotzone banda di 
highrise hotel, pero e no 
tabata sa cu tabata tin e 
brigada motorisa den cer- 
cania, mesora nan a sali 
bay su tras y a par’e. 


A bin resulta cu e motociclis- 
ta no tin rijbewijs y a confisca 
e brommer. 


Polis a para y detene persona burachi tras 
di stuur 


Diabierna anochi durante 
patruya polis di e brigada 
motorisa a wak un auto 
core malo y a para esaki. 


A bin resulta cu aki ta trata di 
un chauffeur coriendo auto 
bao influencia. Mesora a de- 
tene y a bay warda di polis 
cun’e. 


RIBA CAYA 
A16 

Chauffeur turista na lugar di primi brake a 
primi trot y a dal 2 turista crusando 


Diabierna atardi a drenta informe di un 
accidente cu hende herida riba e parking- 
lot di Arashi Beach, mesora a dirigi tanto 
polis como ambulance na e sitio. 


Na yegada di e patruya a bin compronde cu 


un chauffeur coriendo auto den e parkinglot 
a nota 2 hende crusando y na lugar di primi 
brake a primi trot y a dal 2 turista. E impacto a 
benta ambos abao y nan a haya rasca y golpinan. 
Na yegada di e ambulans nan a atende nan y a 
transporta nan pa hospital. 


Grupo di hende a presenta 
na Mandolinstraat pa 
atende problema familiar 


Diabierna anochi a drenta 
informe di cu un grupo 
di hende a presenta na un 
cas na Mandolinstraat y ta 
buscando problema. 


Mesora a dirigi un patruya na 
e sitio na yegada di e patruya 
a bin compronde cu aki ta 


trata di un problema familiar 
unda e nieta teenager a bini 
cu su pareha y algun hende 
pa motibo cu e padrasto lo ta 
maltrata su wela. Pero e wela 
lo ta tapa p’e. Polis a keda in- 
termedia pero muchu leu no 
a yega. Por spera mas prob- 
lema. 


Na Santa Cruz un a pasa dal 
un otro y a sigui core bay 


Diabierna anochi a drenta 
informe di un accidente 
na Santa Cruz, mesora a 
dirigi un patruya na e si- 
tio. 


Na yegada di e patruya a bin 
compronde cu aki ta trata di 


un accidente hit & run unda 
un auto a pasa dal un otro y 
a sigi core bay. Polis di trafi- 
co a haya e number, color y 
modelo di auto pa asina bay 
busca e auto aki pa pone para 
responsabel. 


A17 
RIBA CAYA Dialuna 3 Juni 2024 


3 vehiculo y 2 persona cu 
arma di candela a menasa 
security di King Plaza Mall 


Diabierna 
madruga 
a 
drenta informe di un caso 
serio di menasa cu arma 
di candela na King Plaza 
Mall, mesora a dirigi pa- 
truya na e sitio. 


Na yegada di e patruyanan e 
security a bin bisa polis cu un 
rato prome 3 vehiculo a pre- 
senta y 2 hende cu arma di 
candela a baha bin cerca dje y 
a menase un tabata tin un re- 
volver y e otro un Glock. Nan 
a bis’e cu nan ta bay bolbe p’e. 


E security a bisa cu un di e au- 
tonan ta un pick-up shinishi 
y su respectivo number. Un 
rato despues un oficial ta nota 
e pick-up subiendo Sasakiweg 
y a bati alarma. Varios patruya 
a yega y para e pick-up net na 
e rotonde Sasaki. 


Eynan a rista den e pickup 
pero no a haya nada. Como 
cu e chauffeur tabata burachi 
polis a dune un prohibicion 
pa stuur y a para e pickup un 
banda. 


Wiel a kita completo ora chauffeur 
a slip riba caminda muha y perde 
control 


Diabierna mainta a drenta 
informe di un accidente na 
Maria Maai, mesora a dirigi 
un ptruya na e sitio. 


Na yegada di e patruya a bin 
compronde cu aki ta trata di un 


accidente unda un Kia Rio a 
slip riba e caminda muha perde 
control bay banda robes di ca- 
minda subi un serito y e wiel 
dilanti banda robes a kita por 
completo. Afortunadamente 
ningun hende a resulta herida. 


Chauffeur cu tabata stuur mientras cu e ta na 
celular a baha caminda dal "steunpaal" na Paradera 


Diabierna merdia a dren- 
ta informe di un accidente 
na Paradera, mesora a di- 
rigi un patruya na e sitio. 


Na yegada di e patruya a bin 
compronde cu aki ta trata 
di un accidente unda cu e 
chauffeur tabata core auto y a 
bay atende cu e celular y el a 
baha caminda dal un "steun- 
paal". Afortunadamente nin- 
gun hende a resulta herida. 


A18 Deporte 
Dialuna 3 Juni 2024 
Real Madrid ta celebra otro titulo di Champions League 


(AP) - PA di dos biaha den 
3 temporada y e di 6 den 10 
aña, Real Madrid ta celeb- 
rando un titulo di Cham- 
pions League cu su fanati- 
conan riba e cayanan di e 
capital Spaño. 


Miles a sali diadomingo pa 
duna bon bini na e ekipo e 


dia despues cu nan a gana, 
extendiendo e record, e di 15 
titulo di Champions League 
ganando 
contra 
Borussia 
Dortmund 2-0 na Wembley 
Stadium. 


Por a tin mas motibo pa cel- 
ebra pa e fanaticonan di Ma- 
drid den e dianan binidero 


mirando cu e club aparente- 
mente ta cerca di anuncia e 
firmamento hopi anticipa di 
Mbappe, e hungado Frances 
cu a sali for di Paris Saint- 
Germain y a ser acerca pa e 
gigante Spaño. 


Celebracionnan a cuminsa cu 
e ekipo saliendo for di e ekipo 


su stadion Santiago Bernabeu 
riba un bus habri cu a hiba e 
hungadonan y empleadonan 
reuni cu oficialnan di gobi- 
erno mientras e fanaticonan 
tabata para banda di caminda 
pa cuminda e campeonnan. 
Madrid anteriormente a gana 
e Champions League den 
anal 2022. 


Miles di fanatico a ser an- 
ticipa di presenta na e club su 
sitio di celebracion tradicio- 
nal Cibeles, unda e capitan 
di e ekipo Nacho Fernandez 
ta pone e bandera di Madrid 
riba e estatua Cybele. E fes- 
tividadnan 
tabata 
premira 


di caba na Bernabeu, yen di 
fanaticonan, unda e hunga- 
dornan lo dirigi nan mes na 
e fanaticonan y presenta na 
nan e trofeo di e Champions 
League. 


Casi 80,000 fanatico tabata na 
e stadion diasabra pa mira e 
final riba pantayanan grandi 
cu a ser poni meymey di e 
veld. 


Madrid a celebra e titulo di 
e liga Spaño 3 siman atras na 
un manera similar, pero esa- 
ki no por a bay Bernabeu pa 
motibo cu a caba di anfitriona 
un concierto na e stadion. 


Shanayah a logra puesto pa Olimpiada 2024 na Paris den BMX 


Mega super bon noticia pa 
Aruba! Shanayah Howell, 
coredor di Elite ta logra 
su soño y marca un otro 
historia den e deporte di 
BMX. Shanayah a logra 
puesto pa Olimpiada 2024 
na Paris den BMX. 


Esaki sigur ta un bon noticia 
no solamente pa Shanayah 
y Pedro su coach y COA pa 
tur su sacrificionan deportivo 
pero tambe pa Aruba comple- 
to. Shanayah semper a repre- 
senta Aruba den gran forma 
for di edad chikito te cu awo 
e ta un profesional. Shanayah 
ta e prome persona tambe pa 
trece un titulo mundial den 
deporte pa Aruba. 


Shanayah kier a gradici Dios 
tata pa su talento y tur ben- 
dicion, Pedro su trainer y 
Coach, COA y muy special 
Sra Nicole Hoevertsz cu por 
cierto ta un role model di 
Shanayah, AWB, Street Wise 
(Joseph Everon su prome 
trainer) 
Velocity 
Cycling 
Team, Dans.Com tur, Team 
lan Johnson y Gil Maduro, 
tur sponsor y supporters for 
di tempo cu e ta chikito te 
na grandi, su fanaticonan y 
tur media, y sin falta sigur su 
famia completo. 


Bon Dia Aruba kier a man- 
da un pabien pa Shanayah y 
desea Shanayah tur clase di 
Exito na Weganan Olympico 
2024 na Paris. 


servicio/sorteo A19 

Resultado Sorteo 
Juni 02 


Cadena Alexander Lottery ta presenta resultado di weganan di suerte 


merdia 
anochi 
diadomingo merdia 


8 



9317 


FP 


2451 


Sorteo # 4283 


Sorteo # 1157 


Virgo 


X5 


312 


Sorteo # 4283 


Sorteo # 2339 


1349 


6137 


Sorteo # 4283 


X2 


1423 
2629 


02 
Letter 
J 


0 
0 
2 


193 


0 
70 


114 


0 
0 
0 
0 
0 



8 



01-05-15-16-20 


14-16-21-25-35 


9997 


Joker 


4928 
130.000,- 


x Jackpot 
x Match 4+ 


Proximo Jackpot 


X2 


752 


x Jackpot 


Sorteo # 8257 
Sorteo # 2497 


Sorteo # 2006 


0686 


3213 


Sorteo # 7301 


x Jackpot 


x Match 4 
x afl. 12,00 


X2 


0369 


Sorteo # 6060 


Sorteo # 990 


x afl. 500,00 


x afl.15,00 
x afl 50.00 


Scorpio 


Mega Ball 


Proximo Jackpot 


700.000,- 


x match 4 


Sorteo # 


Sorteo # 


x afl 8,00 


x Match 4 
1209 


FP 


Proximo Jackpot 


51.000,- 


Sorteo # 6489 


Afl. 1.000.000,- 


Letter 


0 
0 
0 


0 


0 
40 


81 


0 
0 
0 
0 
0 



8 



08-09-20-24-25 


7829 


Joker 


6632 
130.000,- 


x Jackpot 
x Match 4+ 


Proximo Jackpot 


X2 


832 


x Jackpot 


Sorteo # 4284 
Sorteo # 


Sorteo # 2340 


0407 


0890 


Sorteo # 4284 


x Jackpot 


x Match 4 
x afl. 12,00 


FP 


1916 


Sorteo # 4284 


Sorteo # 1158 


x afl. 500,00 


x afl.15,00 
x afl 50.00 


Piscis 


Mega Ball 


Proximo Jackpot 


700.000,- 


x match 4 


Sorteo # 


Sorteo # 


x afl 8,00 


x Match 4 
4686 


FP 


Proximo Jackpot 


52.000,- 


Sorteo # 6490 


Afl. 1.000.000,- 


diario 
Korsou 
super4 
flamingo 


1191 
4140 
4674 
3775 
5974 
4127 
super5 
4380 
5484 
8924 
- 
8216 


diario 
Korsou 
super4 
flamingo 


7353 
8129 
2692 
0387 
6089 
5049 
super5 
0831 
0953 
5329 
23190 
0052 


diadomingo 


Pastoral Hubenil Aruba ta anuncia fecha 
nobo pa e Fundraising Bingo 


Diasabra 
, 
1 
di 
juni 
ultimo, mester a tuma 
luga 
e 
Fundraising 
Bingo di Centro Pastoral 
Aruba(CPA) y Pastoral 
Hubenil Aruba (PHA). 
Pa motibonan fuera di 
alcance y riba peticion di 
esnan encarga cu benta 
di bingo, el a ser cancela 
y posponi pa diasabra, 24 
di augustus 2024. Tur otro 
detaye a keda mescos: 


prijs pa carchi ta f.10,00 
– Orario: 7:00 pm – Via 
Cable Canal 48 Diario TV. 


Ya for di dos siman pasa, 
Bingo Aruba a anuncia esaki 
den su programa y riba su 
pagina di Facebook, PHA 
tambe a post esaki riba su 
pagina di Facebook y algun 
radio emisora a pas’e varios 
biaha caba den nan programa. 


CPA y PHA ta pidi disculpa 
pa 
e 
inconveniencia, 
ta 
gradici pueblo di Aruba pa e 
cooperacion y ta pidi pa warda 
e carchi di bingo pa diasabra 
24 di augustus venidero. 


Pa mas informacion por 
tuma contacto via 569-4087 
of 565-7176. Danki p’e 
comprension! 


Aruba One Happy Is- 
land Lions Club ta invita 
henter comunidad, un y 
tur, grandi, hoben y nos 
muchanan, como tambe 
nos deportistanan y es- 
nan cu tin caminata y co- 
remento como hobby pa 
cuminsa registra pa par- 
ticipa dia 15 di juni 2024 
pa e prome LIONS 5K 
FUN RUN WALK. Esaki 
ta un evento di Distrito 
35N, cual ta consisti di 
clubnan di Lions di Flor- 
ida, Bahamas, Aruba, Bo- 
naire y Curaçao. 


E evento aki lo ta un dia di 
recreacion, fitness, conscien- 
tisacion, diberticion, union 
y amistad pa un y tur, famia, 
colega, deportistanan y tur 
esnan cu ta desea di pasa un 
rato agradabel y cana of core 
e 5 kilometer. Por participa 
individual of como grupo 
di maximo 10 persona. Un 
invitacion tambe ta bay pa 
nos muchanan di scol, nos 
hobennan, persona cu limi- 
tacion pa participa den un 
evento sano, dibertido y de- 
portivo. 


E evento aki ta priminti di lo 
no exigi ningun extra energia 
y extra preparacion pa par- 
ticipa, kiermen no tin mes- 
ter tin un nivel di experencia 
den coremento of caminata. 
Regsitra y marke den boso 
calendario/agenda y no perde 
e oportunidad di participa 
den e fascinante evento aki. 
Por registra via e app, door di 
scan e Qr-Code of bishita e 
link https://5k.pro.aw/ y por 
haci pago on-line na Aruba 
Bank, Fundacion Aruba One 
Happy Island Lions Club 
6005880190, 
Specificacion 
“FRW2024 y nomber”. 


Lo tin premio pa individual 
y grupo. Cu bo participacion 
bo lo contribui pa e prome 
“Lions 5 K Fun Run Walk” 
resulta den un gran exito. E 
evento aki lo ta uno pa pro- 
move movecion sano y pa 
conscientisa nos comunidad 
riba e areanan global di Li- 
ons Club Internacional ta 
enfoca y tambe recauda fon- 
do pa por sigui sirbi comu- 
nidad atrabes di proyectonan 
di servicio. Si bo ta desea di 
coopera como boluntario 
of mester di mas informa- 
cion por tuma contacto cu 
lions5kfunrunwalk@gmail. 
com of whatsapp 562-9129. 
Tambe por tuma contact cu 
miembronan di Aruba One 
Happy Island Lions Club of 
bishita nos Facebookpage. 


Un evento pa recauda fondo, 
conscientiza, diberti y gana premio! 
Registra pa participa dia 
15 di juni 2024 den e prome 
Lions 5k Fun Run Walk 


SERVICIO 
A20 


Dialuna 3 Juni 2024 


TA BUSCA 
C-Mart Supercenter 
ta busca 
Producer Clerk 
Por yama 
597 9858 pa aplica 


_______________________________217832 


San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Paradera 
Tel. 588 6638 


San Nicolas: 
San Lucas 
Tel. 584 5119 


TA BUSCA 


aruba Boutique & arts Hotel 
ta busca 
Onderhoudsman 
Por yama 
565 6733 / 593 1109 


_______________________________217831 


TA BUSCA 
Progresivo Holding and 
Management Company 
ta busca 
Handyman 
Yama na 594-3121 
durante ora di oficina 


___________________________________217826 


TA BUSCA 
Vending Express Co. 
ta busca 
Technicus 
Por yama 
593 6690 


_______________________________217833 


TA BUSCA 
Fundacion Cas di Mi Chepa 
ta busca 
Team Leidster / Zorg Asistent/ 
Cleaner 
Pa solicita via email 
info@fundashoncasdimichepa.com 
586 2041 pa aplica 


_______________________________217834 


CLASIFICADO 


TIN MESTER 
Fantastic Gardens 


aruba n.V. 
tin mester di 
Tuinvrouw. 
Pasa personalmente jena un 
aplicashon. 


TA BUSCA 
Graphics Services by Eloy 
ta busca 
“Technicus Digitale Prepress” 
por yama na Tel. 742 9338 


_______________________________217838 


Pronostico di tempo 


Tempo: 
Awe tardi y awe nochi: 
parcialmente nubia y seco 
Den marduga y mañan: 
parcialmente 
nubia 
y 
generalmente seco 


Temperatura 
maximo 
34 
grado Celsius 
Temperatura 
minimo 
28 
grado Celsius 
Indice di calor (heat index) 
den y rond di oranan di 
merdia: 35 pa 39 grado 
Celsius 
Uv index: 12 


Bahada di solo: 7:02pm 
Subida di solo: 6:13am 


Biento: 
Modera for di direccion oost- 
noordoost te oost-zuidoost; 
forsa 3 te 4 (12 te 30 km/ora, 
7 te 16 nudo). 
Durante di dia basta fuerte te 
fuerte den rafaga; forsa 5 te 
6 (31 te 50 km/ora, 17 te 27 
nudo) 


Situacion 
general 
di 
tempo: 
Na e momentonan aki no 


tin disturbio di importancia 
pa weer local. Un proximo 
ola tropical lo drenta area 
di Caribe diadomingo y lo 
pasa den region bay west den 
curso di dialuna pa diamars. E 
sistema aki lo trece humedad 
den region cu lo bay haci e 
chensnan pa awasero mas 
grandi. 


Mas aleu por bisa cu stof di 
Sahara den concentracionnan 
varia lo stroba visibilidad un 
poco y trece aire di calidad 
abou. Personanan cu tin 
problemanan 
alergico 
y 
tambe respiratorio mester 
tene cuenta cu esaki. Den 
proximo 24 pa 36 ora e stof 
aki lo sali for di region local. 


Alcalde di New York City ta ricibi boet pa 
raton den su propiedad na Brooklyn 


(AP) - New York City su 
alcalde cu ta odia raton, 
un biaha mas a ricibi boet 
pa infestacion di raton na 
su propiedad den Brook- 
lyn. 


Alcalde Eric Adams su boet 
mas recien a ser otorga pa in- 
spector di salud di e ciudad 
dia 16 di mei na un propiedad 
cu e tin na bario di Bedford- 
Stuyvesant. E inspector a ob- 
serva pupu fresco di raton y 
un neishi di raton “na e base 
di e trapi di e propiedad.” 


E boet, cual a ser reporta 
prome pa Daily News, ta 
marca Adams su di 5 viola- 
cion desde cu el a bira alcalde 
den januari di 2022. E por 
apela e boet te cu dia 7 di juli 
dilanti un oficina di Office 
of Administrative Trials and 
Hearings. 


Un vocero di Adams, Liz 
Garcia a bisa den un declara- 
cion cu e “alcalde ta orguyoso 
di mantene tur su propiedad- 
nan limpi. E lo revisa e boet 
y sigui tur procedura cu ta 
standard.” 


Adams, un democrata, fre- 
cuentemente ta declara cu e 
ta odia ratonnan y un biaha 
a purba comproba esaki pa 
medio di demostra un dis- 


positivo cu ta hoga nan den 
kimico. El a asigna e ciudad 
su prome ‘rat czar’ despues 
di a publica un aviso unda 
e ta busca solicitantenan cu 
por compromete na “bira 
matadero” di e pestenan. 


Awo e ta biba na Gracie Man- 
sion, cual ta e residencia ofi- 
cial di e alcalde sinembargo 
e ta sigui desafia e boetnan 
anterior cu el a ricibi a causa 
di ratonnan na e propiedad di 
Brooklyn. 3 a keda descarta, 
sinembargo e alcalde a paga 
300 dollar pa aregla e di 4. 
Adams a conta un oficial cu 
el a inverti 7,000 dollar den 
mitiga ratonnan na e propie- 
dad. 


OBITUARIO A21 


Dialuna 3 Juni 2024 


Señor bin yudami 
Cargami, djies un 
brasa dibo por calma 
mi dolor. Brasami, 
consolami Señor Abo so 
ta suficiente. 


Cu inmenso dolor 
na nos curason, pero 
agradesido y conforme 
cu boluntad di Dios, nos 
ta anuncia fayesimento di 
nos esposa, mama, wela, 
ruman, tanta, sobrina, 
prima y amiga stima 


Aixa Beatriz Richardson-Albus 
*24-03-1946 - †28-05-2024 


Na nomber di 
Su mayornan: 
†Leoncio Albus y †Carmen De Andreis 


Kerido esposo: 
James (Jimmy) Richardson 


Yiunan stima: 
Jessica Richardson y Miguel Garcia 
Jurene Richardson 
Ludmila Richardson 


Nietonan stima: 
Louis Richardson 
Eloisa Maria Tromp 


Su rumannan stima: 
†Humberto Manuel Correa-De Andreis 
†Lourdes Maduro-Albus y Gregorio (Rochi) Maduro 
†Alida Albus 
†Alvin Albus 
Albert Albus 
†Alonso Albus 
Marcus Albus 
Michael Albus 


Su swa y cuñanan stima, sobrino y sobrinanan, primo y 
primanan, ihanan, comernan y comper. 


Tantanan stima na Colombia: 
Nancy de Castillo-De Andreis y famia 
Ines Mattos-De Andreis y famia 


Famia y amigonan: 
Richardson, Albus, Maduro, De Andreis, Mattos, Avila, 
Castillo-De Andreis, Rosario- Nuñez, Peña, Farrell, 
Sierra, Lacle, Commenencia, Solognier, Jimenez, 
Davelaar, Croes, Pain, Correa Gneco, Tromp, Garcia, 
Krips, Williams, Melfor, Jansen, Istatia, Schoop, De 
Meza, Rijke, Molina, Ras, Willems, Giraldo, Rancel, 
Ignacio, Lake, Calmes, Quant, Malmberg, Labad, 
Adonis, Antersijn, Plaza, Barrios Perez 


Miembronan di Asistencia Social Dakota y demas famia 
na Colombia, Hulanda, Korsou, St. Maarten y Merca. 


Ta invita pa acto di entiero cual lo tuma luga dialuna 3 
di juni, 2024 na misa Birgen di Fatima na Dakota for di 
1or pa 4or di atardi y despues lo sali pa santana na Sabana 
Basora. 


Nos disculpa si den nos tristesa nos por a lubida un of 
mas persona. 


Despues di entiero no lo ricibi bishita di condolencia na 
cas. 


“This, then, is how you should pray:“ 
‘Our Father in heaven, 
hallowed be your name, 
your kingdom come, 
your will be done, 
on earth as it is in heaven. 
Give us today our daily bread. 
And forgive us our debts, 
as we also have forgiven our debtors. 
And lead us not into temptation, 
but deliver us from the evil one. 
Matthew 6:9-13 


Cu gratitud pa tur e añanan cu nos tabata afortuna pa 
comparti cu'ne, y pa tur e amor y alegria cu el a duna 
cada un di nos. E bashi cu e ta laga atras ta profundo, 
pero su alegria y amor lo keda den nos memoria y nos 
curason pa semper.Cu tristesa nos ta anuncia cu nos ser 
stima a transcende pa bida eterno: 


Edith Helen Eman-Eman 
4 Juni 1927 - 28 Mei 2024 


Casa: †Julius Sigfried Eman 


Mama: †Margaret Eman 
Tata: †Jan Godfried Eman 


Yiunan: 
Reinhard (Rayen) Eman 
Sandra Eman 


Nietonan: 
Reinhard (Papito) & Zillah Eman-Fingal 
Sue-Ellen Eman & Ashley Krosendijk 
Alexandra & Bruce Arends-Oduber 
Michael Eman 
Stacy Eman 
†Ivy Eman 
Jurwin Besselink 


Bisanietonan: JC, Zoë, AJ, Kianna, Max, RJ, Liam, 
Alexia-Aminah & Hendrix 


Rumanan: 
†Margareth Da Re-Eman y Famia 
Alice Blandford-Eman y Famia †Albert Eman y Famia 


Fiel acompañante: †Guillermo Felipe de la Cruz Eman 


Primo(a)nan, subrino(a)nan, amistadnan, conocirnan, 
bisiñanan y demas famia 


Dr. Marcel Ho Kang You y Assistentnan 


Ta invita pa acto di despedida cu lo tuma lugar dialuna 3 
di Juni 2024, na Kerki Protestant na Playa di 2:00 pa 3:30 
di merdia. Pa 3:30 lo tene un sirbishi. Despues lo sali pa 
Santana Protestant na Playa. 


Prome y despues di entiero no ta ricibi bishita di 
condolencia na cas 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu honda pena y dolor na nos curason pero conforme 
cu boluntad di Dios nos ta anuncia fayecimento di nos 
Tata, Ruman y Omo 


Hosé Francisco Figaroa 
Mihor conoci como: “Jossy” 
*05-03-1951 - †29-05-2024 


Mayornan: 
†Aloysius y †Juanita Figaroa 
Esposa: 
†Casandra (Sandra) Figaroa-Pietersz 


Na nomber di su: 
Yiu: 


Hosé Francisco (Joselito) Figaroa y Yulaika (Julie) 
Cristina y famia 


Rumannan: 


Theresita Figaroa 
Vda. Filomena Wever-Figaroa y †Luwi Wever 
†Bernadeta Figaroa 
†Maria y †Antonio Marin-Figaroa 


Swanan: 
†Errol y †Silvia Pietersz-Dirksz y famia 
†Edsel y Elly Pietersz-Vrolijk y famia 
Marlon y Rosalina Pietersz-Farro y famia 


Omo: 
Urbano Figaroa y Lelia y famia 


Iha: 
Romar Dijkhoff 
Amiga di cas: 
Astrid Colina y famia 


Sobrino(a)nan: 
Ludwina Giel y famia, Mildred Giel y 
Maricella Dijkhoff y famia, †Roland (Paul) Giel y famia, 
Robert Wever y famia, Angelique Wever y famia, Soraida 
Wever, Omar Maldonado y famia, Omayra Maldonado y 
famia 


Primo y primanan, comer y compernan, Pastoornan; 
Pastoor Santiago, Pastoor Daniel, Pastoor Jan, Pastoor 
Toti, amigo y amiganan di Parokia, colaboradornan di 
Kapel di Alto Vista, coperadornan Ministro de Eucaristia 
di Paroka Santa Anna na Noord, ex-coleganan di LAGO, 
Holiday Inn, Divi Divi Tamarijn, Divi Resorts y Do It 
Center 


Ayudante na cas: 
Lisbeth Reyes y Jarmilia (Chichie) Flanegin 


Famia: Figaroa, Pietersz, Croes, Giel, Wever, Dijkhoff, 
Maldonado, Roga, Semeleer, Gei, Thiel, Kelly, Tromp, 
Dirksz, Vrolijk, Farro, de Cuba, Franken, Curret 


Oportunidad pa condolencia: Aurora Funeral Home, 
diahuebs 6 di juni 2024 di 7:00 pa 9:00 pm 


Ta invita pa e acto di entiero cu lo tuma lugar diabierna 
7 di juni 2024 na misa Santa Anna di 2:00 pa 4:00 pm, 
despues lo sali pa Santana catolico na Noord. Ta pasa 
Kapel di Alto Vista y cas prome cu bay misa. 


Nos ta lamnenta cu despues di entiero nos no por ricibi 
bishita di condolencia na cas. 


A22 

Dios ta amor...y amor ta Dios 
Maske mi no ta na e mundo aki, 
Tur dia mi ta banda di boso curazon, 
Mi por stens di loke Señor ta hasi. 
Salmo:31 


Agradecido pa tur locual ela hasi pa 
nos, Aruba Lions Club ta anuncia 
fayecimento di nos Miembro pa bida: 
Lion Alfonso Mirep 
Mihor conoci como "Fons" 
*13-03-1923 - †20-05-2024 


Na Nomber di: 
Famianan den exterior, amigo y amiganan, conocirnan, 
ex clientenan di La Venezolana, Tienda Mirep, esnan cu a 
cuide, tur miembro di Aruba Lions Club. 


Ta invita pa acto di entierro cual lo tuma lugar dialuna 3 di 
juni, 2024, na misa Pro Cathedral San Fransisco De Asis na 
Playa di 2.00pm pa 4.00pm. 
Despues lo sigi cu cremashon den seno priva. 


SEÑOR ta mi lus i mi salbashon; 
di ken lo mi tin temor? SEÑOR ta e 
fortalesa di mi bida; di ken lo mi tin 
miedu? 
Salmo 27:1 


Ku tristesa den nos kurason, nos ta 
anunsiá morto di: 
Louis Antonio Pedro 


Su yu: Javier Pedro 
Yu di kriansa: Cheydi Nadia 


Rumannan: 
† Ecto Pedro 
† Lucio Pedro 
Aura Nisia i famia 
Juliana (Ana) Pedro i famia 


Subrinanan i subrinonan: 
† Ludwig Pedro 
Wilbert Pedro i famia 
† Shirline Pedro 
Idaline Maduro i famia 
Enigma Pedro i famia 
Sherlon Nisia i famia 
Minolva Hooker-Pedro i famia 
Sharine Henriquez-Pedro i famia 
Samira Pedro 
Marili Pedro i famia 
Latifa Balentin-Pedro i famia 
Riccel de Jesus da Silva-Pedro i famia 
Amigu i amiganan: 
Heidy De Leon, Edimar Méndez, Katerin Santiago, 
Indiana Arias, Debata Mora, Dennis Rombley, 
Arthur Dowers, Clemente, Frank 
i demas amigunan na Aruba i Kòrsou 


Demas famia: Pedro, Bentura, Nisia, Maduro, Henriquez, 
Balentin, de Jesus da Silva, Hooker, Juliana, Felida 


Si den nos tristesa nos por a lubidá algun famia, 
amigu(a) òf konosí, nos ta pidi nos diskulpa. Entiero ta tuma 
lugá djaluna, 03 di yüni 2024 na Aruba.Ta risibí bishita di 
kondolensia na Iglesia Adventista di San Nicolas, na Dr. 
Schaepmanstraat 3. Di 2’or pa 3’or siguí pa un servisio te 
4’or di atardi. Despues ta hiba e defuntu na su último lugá di 
sosiegu na Santana Sabana Basora. 


Despues di entiero NO ta risibí bishita na kas. 


Si, Donald Trump tin rason tocante 
enhuiciamento politico 


(AP) – Por keda argumenta pa 
largo e hechonan y e ley tras di 
e procesamento exitoso di ex- 
presidente Mericano, Donald 
Trump na man di fiscal di New 
York, Alvin Bragg. Pero como 
fiscal di gobierno pa 30 aña, 
Ronald Sievert (Texas A&M 
University) ta mas interesa den 
e etica di procesa e caso aki. 


Pafo di corte despues di e vere- 
dicto, Trump a bisa “Esaki tabata 
un desgracia.” Esaki ta echo co- 
mentarionan haci durante e aña 
desde su acusacion den e caso, den 
cual Trump ripitidamente a bisa cu 
e huicio tabata un “persecucion 
politico.” 


Segun Sievert, e punto di Trump 
tin merito. 
Ningun persona a delinea e stan- 
dardnan etico importante cu a ha- 
bilita fiscalnan estatal y federal pa 
mantene un imagen di honestidad 
y integridad cu hues di Corte Su- 
premo, Robert Jackson. Den un 
discurso na e fiscalnan publico na- 
cional di 1 di april 1940, el a nota 
cu fiscalnan mester selecta casonan 
unda e ofensa ta “mas flagrante y e 
daño na publico esun di mas grandi,” 
mientras a adverti cu e habilidad 
di fiscal pa scoge e acusadonan ta 
e “popder mas peligroso.” 


Scoge acusadonan, Jackson a bisa, 
ta rekeri bon huicio. E ta un poder 
cu por abusa. 
“Cu e bukinan di ley yen di un 
variedad enorme di crimen, un 
fiscal tin un chens husto di haya 
un violacion tecnico di algun acto 
di casi cualkier persona,” Jackson 


a bisa. Den algun caso, el a bisa, 
“no ta un cuestion di descubri e 
comision di un crimen y despues 
busca e persona cu a comet’e, sino 
ta un cuestion di scoge e homber 
y despues busca den e buki di ley, 
of pone investigadornan traha, pa 
pon’e responsable pa algun ofensa.” 
Ta ora e fiscal ta “scoge algun 
persona ken e no ta gusta of kier 
bergonsa, of ta selecta un grupo 
di persona impopular y despues ta 
busca un ofensa, unda e peliger mas 
grandi di abuso di procesamento 
ta,” Jackson a adverti. 


Segun Sievert: 
Pa añas, como fiscal federal mi tabata 
orguyoso di para dilanti e hurado y 
anuncia, “Ron Sievert pa Merca.” 
Mi ta kere cu mayoria di esnan den 
corte tabata compronde cu gobi- 
erno federal tradicionalmente ta 
enhuicia casonan cu tabata e “mas 
flagrante.” Esakinan tabata caso- 
nan unda, manera Jackson a bisa, 
e “daño na publico” tabata “esun 
di mas grandi.” 


Anos fiscalnan a preserva nos repu- 
tacion di no procesa casonan pa 


motibonan politico door di persigui 
solamente casonan unda tabatin 
victimanan real, den sentido di 
daño fisico of perdida financiero. 
Departamento di Husticia Mericano 
a tabatin un politica no escrito pero 
comprondi pa largo di nunca pre- 
senta cargo y enhuicia un politico 
pa un crimen no violento dentro 
di un aña di eleccion. 


Procesamento di Donald Trump 
na New York por ta, y a yega di 
ta, caracterisa hopi prome cu awe 
pa algun como un “procesamento 
politico” pa motibo di e creencia 
fuerte cu un caso riba un supuesto 
documento falso nunca lo a bin 
dilanti si Trump no tabata cam- 
pañando pa presidencia. 


Hues Jackson a adverti cu un caso 
asina, sin victima aparente, por mina 
e percepcion publico di legitimacia 
di fiscalia. E procesamento aki por 
a rabia Trump, pero e pregunta real 
ta: E ta bay daña e bon fe – tanto na 
Merca como internacionalmente 
– cu a ser gana door di decadas 
pa e fiscalnan publico Mericano? 


Alcaldenan na frontera Mericano bayendo DC 
pa anuncio di inmigracion mañan 


(AP) — Al menos dos alcalde 
na Texas na frontera Meri- 
cano ta bayendo Washington 
maña diamars, ora presiden- 
te Joe Biden ta spera di anun- 
cia un orden ehecutivo cu ta 
bay marca su plan mas recien 
y agresivo pa reduci e canti- 
dad di migrante cu ta permiti 
pa busca asilo na Merca. 


Alcalde di Brownsville, John 
Cowen y alcalde di Edinburg, 
Ramiro Garza ambos a confirma 
cu nan tabata invita pa Cas Blan- 
co pa un anuncio di inmigracion 
diamars. Cowen a bisa AP cu e 
tin plan pa bay, mientras Garza a 
bisa cu e lo duna mas detaye di 
su plan awe dialuna. 


Notablemente, 
alcalde 
Democrata pa Eagle Pass, e 
pueblo na frontera entre Texas y 


Mexico unda e cantidad di mi- 
grante a conduci na un enfrenta- 
mento estatal-federal tocante 
seguridad di frontera, no a ricibi 
un invitacion te ayera. E alcalde 
di McAllen a bisa cu e tabata in- 
vita, pero no por bay pa motibo 
di un compromiso anterior. 


Un vocero di Cas Blanco no a 
responde inmediatamente na 
un solicitud pa comentario riba 
otro alcaldenan invita na e anun- 
cio. AP a reporta siman pasa cu 
Cas Blanco tabata finalizando 
un orden ehecutivo cu por shut 
off solicitud di asilo y automati- 
camente rechasa entrada di mi- 
grantenan unabes cu e cantidad 
di hende cu oficialnan di fron- 
tera Mericano a encontra ta sur- 
pasa un limite diario nobo. 
Ta spera e accion unilateral hasta 
mientras e cantidad di crusa- 


mento na e frontera sur di Merca 
a reduci desde december, en gran 
parti pa motibo di aumento den 
esfuersonan di Mexico. Pero 
Biden kier preveni cualkier au- 
mento potencial den crusamento 
cu por sucede mas laat den e aña, 
mientras eleccion di herfst ta 
acercando, ora e clima bira mas 
friu y e cantidad di migrante ta 
cuminsa aumenta. 


Inmigracion ta keda un preo- 
cupacion pa votadornan prome 
cu eleccion na november, cu 
Republicanonan ansioso pa cas- 
tiga Biden electoralmente pa e 
asunto aki. Democratanan a re- 
sponde cu Republicanonan, riba 
peticion di Donald Trump, a 
mata un acuerdo bipartisano den 
Congreso cu lo a conduci na e 
restriccionnan legislativo di mas 
fuerte contra asilo den añas. 

Ehercito Mericano ta completa ehercicio grandi na Africa 


(AP) - Oficialnan militar 
di rango halto di Merca y 
su aliadonan top Africano 
a mira mientras piloton- 
an tabata bula F-16 den 
formacion. Tambe nan a 
tende cu atencion mien- 
tras personal Mericano y 
Marueco a splica con nan 
lo crea nan strategianan pa 
defende e costa den e even- 
to di un posibel invasion. 


E scenario di practica ta- 
bata entre esunnan cu a 
trata durante African Lion, 
Merca su ehercicio militar 
conhunto mas grandi den 
e continente, cual a con- 
clui diabierna na Morocco. 


Durante e ultimo 2 siman- 
nan, 8,100 forsa militar for di 
cas 3 decenas a maniobra door 
di Tunisia, Ghana, Senegal y 


Morocco como parti di e we- 
ganan di guera cu a organisa 
e ana aki mientras e eher- 
cito ta confronta desafionan 
nobo den regionnan cu ta 
bira cada biaha mas volatil. 


Generalnan di Merca y Mo- 
rocco, cual a anfitriona e fi- 
nal di e evento di 2 siman, 
a celebra African Lion su di 
20 aniversario y con e part- 


nershipnan entre Merca y 
Africa su ehercitonan a ex- 
pande desde cu el a cuminsa. 
“E ehercisio a crece durante 
e ultimo ananan desde 2004, 
no solamente tin e cantidad 
di miembro di servicio mul- 
tinacional, sino tambe e gran- 
dura di e training, cual a ex- 
pande na mas cu seguridad 
so,” Gen. Michael Langley, 
hefe di United States Af- 
rica Command a comenta. 


Sinembargo apesar di e de- 
mostracionnan aki y remar- 
canan tocante partnership, 
partinan di Africa ta birando 


cada biaha mas peligroso. 
United 
Nations 
anterio- 
mente a yama Africa un “epi- 
centro global pa terorismo.” 
Fatalidadnan 
relaciona 
cu 
gruponan extremista a au- 
menta dramaticamente na 
Sahel, e region cu ta aca- 
para Mauritania te na Chad. 


Desde 2020, e oficialnan di 
ehercito a mira cu nan gobi- 
erno record di violencia cu 
a tumba gobiernonan eligi 
democraticamente na Mali, 
Burkina Faso y Niger ade- 
mas di distanciamento di 
podernan den Occidente. 


Un comunidad di donador di lechi di pecho na Uganda 
ta dunando mamanan speransa 


(AP) - Comienso di aña 
pasa, Caroline Ikendi ta- 
bata preocupa despues di 
a tin un cesaria di emer- 
gencia pa saca un baby 
morto y salba otro dos. 
E dokternan a bisa cu e 
babynan prematuro tin un 
chens di 2 porciento di so- 
brevivi. 


Si e babynan no haya lechi di 
pecho, cual e no tabatin, Ik- 
endi por perde nan tambe. 
Di e manera aki un buskeda 
despespera pa donadornan 


di lechi di pecho a cum- 
insa. E tabatin suerte cu el a 
haya un bisina, un muhe cu 
un baby recien naci cu ta- 
bata dispuesto pa duna algun 
mililiter den donacion. “Bo ta 
bay y pidi lechi. Bo ta pidi pa 
nan ‘please yuda’mi, yuda mi 
yiu’,” Ikendi a conta The As- 
sociated Press. 


E bisiña a yuda te ora cu Ik- 
endi a tende tocante un gru- 
po di Uganda cu ta colecta 
lechi di pecho y ta duna esaki 
den donacion na mamanan 


manera su persona. Pronto e 
ATTA Breastmilk Commu- 
nity tabata dunando e lechi 
di pecho cu e tabatin mester, 
completamente gratis, te ora 
cu su babynan tabata sufici- 
ente fuerte pa sali for di hos- 
pital. 


ATTA Breastmilk Commu- 
nity a ser lansa den aña 2021 
den e capital di Uganda pa un 
muhe cu di mesun manera cu 
Ikendi a lucha pero sin haya 
sosten. E fundacion registra, 
cu sosten di organisacionnan 


y individuonan, ta e unico 
grupo fuera di hospital na 
Uganda cu ta conserva lechi 
di pecho den cantidadnan 
substancial. 


ATTA, manera e grupo ta 
conoci, ta ricibi yamada pa 
sosten for di hospitalnan y 
casnan unda tin baby cu a 
nace demasiado trempan of 
demasiado malo pa por bebe 
lechi for di e mama. 


Mas di 200 mama a duna le- 
chi di pecho den donacion 
pa sostene mas di 450 baby 
desde juli di 2021, cu mas di 
600 liter di lechi entrega na 
babynan den e periodo aki, 


segun ATTA su recordnan. 


Den un medida di esfuerso 
pa crea un comunidad con- 
fiabel, varios donador a duna 
varios biaha mientras otronan 
ta yuda busca donadornan 
nobo, ATTA su administra- 
dor Racheal Akugizibwe a 
splica. 


“Nos a un solucion pa emer- 
gencianan,” Akugizibwe a 
bisa. “Mirando cu e mama ta 
trahando riba su propio pro- 
duccion, nos ta dunando e le- 
chi. Pero nos ta haci esaki bao 
directiva y sosten di special- 
istanan di lactacion y e profe- 
sionalnan medico tambe/” 


internacional 

Israel ta mantene un hospital dudoso den desierto 
pa detenidonan di Gaza 


(AP) - Pashentnan cu 
wowo tapa y mannan mara 
ta drumi riba decenas di 
cama bao un tent den de- 
sierto. Operacionnan ta 
ser haci sin anestesia ap- 
ropia cu dokternan cu ta 
keda anonimo. 


Esaki ta algun di e condi- 
cionnan na Israel su unico 
hospital dedica na duna trata- 
mento na detenidonan di 
Palestina di parti di e ehercito 
na Gaza Strip, 3 persona cu 
a traha aki a conta The As- 
sociated Press, confirmando 
acusacionnan similar di gru- 
ponan cu ta boga pa dere- 
chonan humano. 


Mientras Israel ta bisa cu nan 
ta detene solamente person- 
anan cu ta sospecha di ta mil- 
itante, hopi di e pashentnan 
a resulta di ta personanan cu 
no a participa den e combate 
durante inval, sin un huicio y 
eventualmente mester bolbe 
back na Gaza. 


8 luna despues cu e guera en- 
tre Israel y Hamas a cuminsa, 
acusacionnan di trato inhu- 
mano na Sde Teiman su hos- 
pital militar ta keda aumenta, 
y e gobierno si Israel ta bao 
presion cu ta keda crece pa 
cera esaki. Gruponan di dere- 
cho y otro criticonan ta bisa 


cu loke a cuminsa como un 
sitio temporario pa detene y 
duna tratamento na e mili- 
tantenan a bira un centro di 
detencion cu no ta para re- 
sponsabel pa su accionnan. 


E ehercito ta nenga e acusa- 
cionnan di trato inhumano y 
ta bisa cu tur detenido cu tin 
mester di atencion medico ta 
ricibi esaki. E hospital ta cer- 
ca di e ciudad di Beersheba 
na Israel. El a habri banda di 
un centro di detencion riba 
un base militar despues di e 
atake di dia 7 di october ana 
pasa pa motibo cu e hospital- 
nan di civilnan a nenga duna 
tratamento na e militantenan 
herida. 


Di e 3 empleado cu AP a 
entrevista, dos a papia bao 


condicion di anonimidad pa 
motibo cu nan tin miedo di 
vengansa di gobierno y acoso 
di e publico. 


“Nos ta condena pa mo- 
tibo cu nos no ta cumpli cu 
problemanan etico,” Dr. Yoel 
Donchin, un anestesiologo 
cu a traha na e hospital desde 
su dianan trempan y te ainda 
ta traha aki a comenta. “Nos 
ta condena di otro banda pa 
motibo cu nan ta pensa nos ta 
criminal a causa di duna ter- 
orista tratamento.” 


E ehercito e siman aki a bisa 
cu nan a forma un comite pa 
investiga e centro di deten- 
cion su condicionnan, pero 
no a keda cla si esaki lo inclui 
e hospital. Proximo siman 
Israel su corte mas halto lo 


tende argumentonan di gru- 
ponan cu ta boga pa derecho 
humano cu ta pidi su clau- 
sura. 


Israel no a otorga reportero- 
nan ni tampoco e comite in- 
ternacional di Cruz Cora ac- 
ceso na e facilidadnan di Sde 
Teiman. 


Israel a detene mas o menos 


4,000 Palestino desde dia 7 di 
october segun cifranan ofi- 
cial, aunke alrededor di 1,500 
a keda libera despues cu eher- 
cito a determina cu nan no ta 
afilia cu Hamas. Gruponan di 
derechonan humano Israeli 
ta bisa cu e gran mayoria di 
e detenidonan na algun mo- 
mento a pasa door di Sde Tei- 
man, e pais su centro di de- 
tencion mas grandi. 


Zelenskyy ta acusa China di pone presion riba otro paisnan 
pa no atende dialogo di paz binidero 


(AP) - President di Ucra- 
nia a acusa China di yuda 
Rusia stroba un confer- 
encia di pas organisa pa 
Suisa tocante e guera na 
Ucrania. 


Papiando na Asia su confer- 
encia di seguridad, Zelenskyy 
a bisa cu China ta poniendo 
presion riba otro paisnan y 
nan lider pa no atende e dia- 
logo binidero. E no a bisa 
cual. 


“Rusia, usando influencia 
Chines den e region, usan- 
do diplomaticonan Chino 
tambe, ta haciendo tur cos pa 
stroba e conferencia di pas,” 
el a bisa na un conferencia di 
prensa. “Lamentablemente, 
e ta desafortuna cu asina un 
pais independiente y poder- 
oso manera China ta laga su 
mes bira un instrument den 
man di Putin.” 


China a tuma loke e ta bisa 


ta un posicion neutral den e 
guera, poniendo e pais den 
contra di Ucrania, Merca y 
mayoria di Europa. Su trafico 
cu Rusia a crece, cual ta alivi- 
ando e impacto economico 
di e sancionnan riba e pais. 
Agencianan di inteligencia 
Mericano, Ucraniano y de- 


mas ta bisa cu tin evidencia 
cu partinan di China ta ca- 
bando den arma Ruso, hasta 
si China no ta directamente 
supliendo su bisiña. 


Suisa tabatin speransa cu 
China lo atende e conferen- 
cia di pas den juni, sinem- 


bargo vocero di Ministerio di 
Exterior a señala riba diabi- 
erna cu esaki ta tiki probabel. 
China tin tempo haciendo 
yamado pa un conferencia di 
pas cu participacion igual di 
tur banda, incluyendo Rusia, 
cual no a ser invita. 


“Te ainda tin un buraco cla 
entre e areglonan di e re- 
union y e exigencianan di 


e banda Chines, ademas di 
expectativanan general di e 
comunidad 
internacional,” 
Mao a bisa. “Esaki ta haci 
dificil pa China participa den 
e reunion.” 


Ministerio di Exterior no a 
responde inmediatamente na 
peticion pa comentario pa cu 
Zelenskyy su acusacion. 


